
Lhiftoire  delà 

TERRE  NEWE  DV 
Perd  en  l’Inde  Occidentale, qui 
eft  la  principale  mine  d’or  du 
monde, nagueres  defcou- 
uerte,  8c  conquife,  8c 
nommée  la  nou- 
uelleCaftille, 

Traduitte  d’Italien  enFrancoys. 

Kav0ag©J  «trop. 


On  les  vend  à Paris  au  Palais  en  la  Galerie 
par  ou  on  va  à la  Chancellerie  en  la 
boutique  de  Vincent  Sertenas. 
i 5 4 5 . 


AVEC  PRIVILEGE: 


L eft  permis  à Iehan  Barbé 
I & Vincent  Sertenas  de  im- 
primer ou  faire  imprimer 
ce  prefent  liure  intitulé  l’H  iftoire 
de  la  terre  neuue  du  Perù:Etdefen 
ce  à tous  imprimeurs&  autres  quil 
appartiendra  de  ne  imprimer  ou 
faire  imprimer  ne  vendre  ledit  li— 
ure  ou  hiftoire  iufques  à quatre  ans 
prochainement-venant , linon  par 
le  congé  defditz  Barbé , & Serte- 
nas,fur  peine  de  confifcation  def~ 
ditz  liures,&  d’amende  arbitraire. 
Fait  en  parlemét  le  troifiefme  iour 
deFeurier.  1545. 

Ainfi  ligné  Malon. 


A MESSIRE  A.  DE 
M.  C.  & G.  M.  de  F. 

E P V I S l’eftat  dema 
feruitude  nouuelle  à 


font  tellemét  affeétées  a voftre  fei- 
gneurie  qu’il  ne  pourroit  plus  rien 
(ortir  de  moy  qui  ne  fuftvoftre. Ce 
üure  fetiedrabienheureux  d’eftre 
dunobre, lequel  m’eft  quafî  efcba- 
pé , & né  en  peu  de  fours  comme 
nature  imparfaite  & auortée  pen- 
dant que  la  befongne  principale 
que  m’auez  comandée,tend  à ma- 
turité acbeuant  fes  neuf  moys.  Ne 
deprifez  pourtant  Monfeigrieurle 
prefent  que  ie  vous  en  fais  comme 
celuy  qui  eft  aufli  gros  d’or  que  le 
voyez:  Mais  eftanc  tel  netrouuez 


'.HL.  . diée,  toutes  mes  oeu"* 
ures  (oient  fabriles  ou  induftrielles 


ê vous  feul  vouée&  de 

m auuai s que  Fadroifleau  riche  la 
richefle , comme  qui  conduyroit 
l’eau  en  la  mer.  Ainfi  eft  il  que  tou- 
tes riuieres  y vont  rendre , & l’or 
fuyt  l’or , &£  les  malheurs  file  à file 
courent  fus  au  malheureux.  N eau- 
moins  cefte  richefle  eft  de  coditio 
de  ne  vous  charger  gueres , & de 
fe  pouoirconioindreinuifiblemet 
à la  voftre  fans  qu’il  vous  en  appa- 
roifle  aucune  augmentation  vifi- 
ble.Bien  là  moftré  en  moy  par  qui 
elle  à pafle  auant  que  f’  offrir  à vous 
fans  touteffois  m’auoir  enrichy 
d’un  feul  grain. Quoy  qu’il  en  foit 
Môfeigneur  ie  vous  fupplie  ne  re- 
fufez  courir  de  l’oeil  cefte  Ioingtai 
ne  dorçe,  & delicieufe  contrée,  en 
laquelle  on  doit  péfer  à bon  droiéfc 
que  le  noble,  & illuftre  nom  de 
France  n’à  peu  courir,  & ne  courra 
nulle  part  fans  le  voftre. 

Voftre  treshumble  feruiteur.  I.  G. 


PREFACE. 


Ntre  tous  les  liures  de'plaifir  Ipirî- 
E tuel  & honnefte  ie  n’en  trouue  point 
de  plus  recreatiue  cotemplation  que 
ceux  qui  traittent  les  hiftoires  des  terres  neu 
ues,  3c  les  conqueftes  de.s  pays  loingtains  3c 
eftranges  : Entre  lefquelz  le  Perù  (qui  à efté 
le  dernier  defcouuert  du  nouueau  mode)fans 
côtrouerfe  ëporte  le  pris  en  toute  admiratio 
de  fingularitez,&  richeffes.Ma  raifon  eft  que 
telz  liures  font  pleins  d’un  plaifant  difcours 
de  terres  3c  mers  inc6gneues,dhomes,beftes 
3c  plantes  d’eftrange  maniereren  quoy  l’efpe- 
rit  fe  paift  d’une  volupté  3c  deledation  natu- 
relle de  nouueauté  , le  iugement  commun  {ç 
forme  3c  inftruit  de  congnoiflance  nouuelle, 

3c  l’imagiriatio  efclaircit  fon  incertitude  par 
afleurâce  oculaire  des  chofes  fimerueilleufes, 
ou  par  le  rapport  d’autruy  loyal  3c  véritable* 

Vous  fauezc5bien  il  ya  de  monftres  Sç  natu 
res  prodigieufes  marines  3c  terreftres  nague- 
res  veues  3c  congneues  par  ces  exçellens  ar- 
gonautes en  toute  lAmerique  3c  ifles  de  la 
routte,lefquelles  auparauât  eftoient  à vn  cha 
cun  incroyables.Car  ceux  mefmesqpouoiet  Leproit 
au  moyen  de  laGeographie  courir  en  efperit^t  de  ce 
vniuerfel  le  monde  tel  qu’il  eft  defchiffré  par UuXç* 
Ptolomée  3c  les  autres:bien  fauent  que  de  la 
part  du  Ponat  ilz  ne  pafferent  onqs  outre  les 
Efpagnes3&  ifles  fortunées,  A l’Ourfe  ilz  ne 

congneurét  rien  hors  le  foixante  & quatrief- 
me,  & au  midy  hors  le  feiziefme  degré  de  la- 
titude. Comme  il  eft  certain  qu  es  parties  du 
leuât  îlz  n auancerent  onques  vn  feul  pas  ou- 
tre cent  quatre  vint  degrez.Ce  liure  en  pre- 
mière apparence  femble  promettre  plus  de 
pafTetemps  que  de  fruit.  Mais  au  fond  les  cf- 
peritz  parfaitz  côtempleront  que  ceft  que  de 
l’humaine  nature  rude&  fauuage  fans,  loix  ne 
police  viuat  brutalemét  par  les  boys  8c  mon 
tagnes.  Et  de  combien  la  paflfent  ceux  q font 
reduitz  es  villes  & bourgades  régies  & gou- 
uernées  par  ordre  & inftitution  ciuile , telz 
que  verrez  eftre  icy  les  Indoys  dont  cefte  hi- 
ftoire  eft  eferitte  . Lefquelz  touteffois  n’ont 
les  eiperiz  ftilez  8c  façonnez  en  tant  d’ex^ 
crcices  8c  vfages  diuers  que  les  noftres;  ains 
tiennent  quafi  vne  moyenne  nature  entre  les 
hommes  8c  les  beftes,n  eftans  duitz  ny  apriz 
es  artz  de  paix  8c  de  guerre  9 comme  font  les 
peuples  des  trois  autres  parties  du  monde  ha 
bitable.  Comme  penferez  vous  qu’il  ayt  efté 
poflible  félon  la  teneur  de  cefte  hiftoire  àvne 
cétaine  de  gens  deflite  ou  peu  d’auâtage  corn* 
quérir  vn  fi  grad  pays  en  fi  peu  de  temps?  Et 
fans  aucune  côparaifon  de  nombre  ne  de  for- 
ce defeonfire  vne  armée  innumerable  de  Bar 
baresenplaincampde  bataille?  En  cela  ce 
congnoift  corne  peu  vault  en  nous  cefte  par-^ 
ticule  immortelle  de  feu  celefte,fource  &mo 
tif  de  toute  vie  & congnoiffance^qui  ne  l’a-: 

guyfcroit  8c  mettrait  en  oeuure  non  plus  ne 
moins  que  la  chaleur  enfeuelye  es  veines  de 
la  pierre  femble  plus  morte  queviuefi  par 
l’acier  les  eftincelles  n*en  font  tyrees.  Certes 
telle  eonfideration  à qui  bien  y penserait  eft 
pour  abbatre  les  merueilles  heroiques  8c  pl® 
que  humaines  d Alexadre  le  grand,  de  Pom- 
pée &des  autres  anciens  empereurs,lefquelz 
employans  leurs  armes  fur  gens , non  gens 
mais  belles, en  rapportèrent  viâoires  plus 
glorieufes  8c  braues  que  vertueufes. 

Quant  à noz  preux  & magnanimes  ar- 
gonautes, ilz  ne  font  à defrauder  de  leur  deue 
louenge.  A laquelle  l’Europe  vniuerfelle  leur 
eft  à perpétuité  obligée  en  recôpéce  de  leurs 
incroyables  labeurs, & efpouentables  entre- 
prinfes.  O gecil  Vefpucè,ô  hardy  Columbe, 
vaillant  Pizzarre, quelle  langue  fournira  aux  P iZZ<tV 
panigeriques  devoz  hauz  courages,  de  voz  re  capi 
efperitz  diuins?  Iefquelz  nbus  ont  ainfi  ou-  taine  de 
uert  &dompté  les  mers  & terres  incôgneues  ce  uoy# 
paflans  au  trauers  des  elemens  furieux  & bar  ge, 
bares, entre  les  haux  montz  de  flotz&vndes, 

8c  les  cruelles  ires  & tempeftes  du  ciel. 

Eft  ce  pas  art  nompareille  d*auoir  foubz  la 
foy&  confiance  de  nature  animé  le  boys  ma- 
teriel d artificieux  mouuemet,mené‘en  peaux 
les  vens  ferfz  8c  captifz,brief  auoirguydéla 
voye  de  la  mer  à la  trace  du  ciel  affubieétif- 
fant  8c  contraignant  toute  pâture  à leur 
obeiflance  8c  feruice? 

Or  fi  d’auanture  ce  liure  des  êntreprinfes 
marines  tumbe  es  mains  ducomun  ou  il  ayt 
qui  pregne  peine  de  le  lfre.il  ne  conuient  de- 
mander fil  fe  trouuera  plaifant  & deledable 
veu  la  matière  qu’il  traitte  qu’on  peult  recla- 
La  md*  mer  ]a  p]us  riche  8c  plus  preeieufe  que  la  ter- 
tiere  du  re  porte.  Ceft  l’or ,ceft  or  auquel  chacun  téd, 
liurejd  chacun  vife,  pour  lequel  nuyt  8c  iour  ce  mi- 
tnitie  ferable  mpnde  vit  en  continuelle  peine  8c 
d'oïu  tourment  de  corps  8c  dame  . Ceft  or  lequel 
accompagné  de  Target  n’a  moindre  auélorité 
nepuiflance  fur  terre  que  le  foleiî&la  lune 
ont  au  ciel.Or  qui  Tayme  fi  le  monftre  fâchât 
quil  eft  expofé  en  commun,  .&  n’y  à que  ma- 
niéré de  l’auoir , 8c  fi  le  chemin  femble  long, 
il  eft  feur,  8c  nul  bien  fans  peine  : Mais  ceux 
qui  tant  plaindront  leurs  pas  qu’ilz  fe  côten- 
teront  denfentir  Todeur  par  eferit  ilzn’en 
receuront  le  profit  qu’en  fon  8c  en  pajnture. 
Pour  conclufion  celuy  qui  fera  de  fi  dure  foy 
qu’il  ne  veuille  croire  les  merueilles  que  i en 
compte,  fi  y aille  veoir  puis  m’en  defmente. 

A Paris  ce  XXI.  delanuier  M.D.X  L V* 


L’hiffcoire  delà 

TERRE  NEVVE  DV 
Perù  en  l’Inde  occidentale,ou 
gift  lefouuerain  threfor 
du  monde, nagueres 
conquife  par 
les  Efpa- 
gnolz. 


-en  N la  terre  ferme  de 
l’Inde  occid  étale  fept 
degrez  defTüs  la  li- 
gne de  l’equinocce  gi 
lent  deux  côtiées,l’u- 


j — 

nenomée  Efquegue, l’autre  Vira-  Bfpe* 
que  : efquelles  la  terre  fait  vnïfth-  Sue- 
mos,&  ferege  en  tel  délirait  qu’il  J™4* 
n’yà  de  mer  en  mer  pl9  de  dixhuit  j fthmos 
à vingt  lieues  de  diftance  : telle-  eninde 
ment  que  qui  ferait  moté  au  plus 
haut  fommetdesmontaignes  de 

L’hiftoire'de  la  terre 

Efquêgue , ietrant  fa  veue  vers  le 
fcptetriô,  verroit  la  mer  du  Noru 
puis  fe  tournant  au  contraire  vers 
Midy  defcouuriroit  la  mer  du  Su. 
Au  pays  que  ie  vous  defcryje  fei- 
gneur  Pedrarias  capitaine  de  Tem 
pereur  f eft  emparé  de  deux  portz 
moult  propices  & vtiles  à la  naui- 
gatiô  des  deux  mers , dont  l’un  a- 
Nrne  U€C  fa  ville  eft  appelle  Nom  de 
didiou  dieujlequel  eftaftiz  en  la  mer  du 
Nort  vers  les  parties  d’Elpagne: 
l’autre  eft  en  la  mer  du  Su  jadis 
ville  ôc  port  ancien  des  Indoys 
Vaiut*  nommé  Panama, Auiourdhuy  eft 
m'  la  ville  peuplée  de  chreftiés  ôcûe- 
ge  d’euefehé.  Or  eftas  vn  iotir  en- 
femblc  le  capitaine  Francoys  Piz- 
zarre  preux  ôc  vaillant  cheuaîier 
Ôc  le  feigneur  Hernand  Pizzarrc 
fon  frere, meuz  de  pareil  delîrde 
defcouurir  les  liaultes  merueilles 

de  la  mer  Meridionalle,comman~ 
deret  quelque  nobre  de  vaifleaux 
lefquelz  ne  demeurerét  à faire  par 
faute  de  boys  ne  d’autre  eftoffe 
quelcôque  car  le  pays  en  eft  a ftez 
garny  :aîfi  leur  equippage  droifte 
& ordonné  conclurent  le  voyage 
des  i/les  moluques  qui  eft  la  regio  mo 
de  toute  efpicerie:  Maisilz  pro -laques. 
poferent, fortune  difpofadaquelle 
les  attendant  au  paftage,lcs  meit  a 
mefmc  les  pleins  moceaux  d’or  & 
d’argét  en  telle  abondance  & lar- 
gelfe  qu’iiz  oublièrent  de  bon  gré 
les  moluques  & leurs  efpices.Qmi 
voudra  entendre  le  cours  entier 
de  toutes  les  aduétures  deceft  heu 
reux  voyage , icy  le  poura  veoir 
couché  en  brief&  à la  vérité  de  la 
main  decellu  y qui  'y  fut  prcfent. 

Uaucleur  efl  Gon^dlo  Ferdinado  del  Ouïedo  natif  de  Ma 
drd,g  afaicï  Vhtjloire generale^  dot  ejî  extrait  ce  fummaiye> 

L’hiftoire  de  la  terre 

An  mil  cinq  ces  trétc  &\m 
L aumoys  de  Feurier  nousem 
b arqua  fines  au  porc  de  Pa- 
nama, & eftios  de  copte  fait  deux 
cens  cinquante  hommes  de  pied 
& quatre  vingtz  de  cheual , foub 
la  condui&e  du  vaillant  capitaine 
F.  viz-  Fracoys  Pizzarre.  Et  nauigafmes 
rie f de  1Ll^lues  311  quinziefme  iour , au- 
l’entre-  quel  nousprifmes  terre  au  cap  S. 
prwfe,  Mathieu(ainfi  nommé  à prefent) 
ou  courufmes  enuiron  cent  lieues 
de  pays  no  fans  plufieurs  belles  co 
quelles  des  places  tenues  par  les 
ïndoys.De  lapalTafmes  outre  iuf- 
ques  en  vne  contrée  que  les  habi- 
Ço4que  tans  n5ment  Coaque, laquelle  gilt 
foubz  là  ligne  Equino&iale,  là  ou 
trouuafmes  quelque  quantité  d’or 
& de  pierres  d’emeraude,mais  en 
ce  pays  allez  de  noz  gés  comece- 
rentà  (e  trouuer  mal, de  là  arriuos 

en  vne  ifle  lors  appellée  Pugna,Ptfg/M. 
auiourdhuy  de  fainét  laques  qui 
elt  de  deux  lieues  cllongnée  de 
terre  ferme,  & à bien  l’ifle  quinze 
lieues  de  tour , citant  fort  peuplée 
de  gens , fort  labourée  & à celte 
caule  garnie  de  viures  en  alfiuéce, 
defquelz  le  Cacique  & feigneur  cadq 
de  fille  feit  fes  honneurs  &à  la  -i-fci* 
guife  du  pays  deuant  ceux  qui  les sneur ' 
nous  apporteret  marchoient  plu- 
fîeurs  autres  fonnans  de  diuers  in- 
Itrumcns.  Durât  le  feiour  que  fi  f- 
mes  là  par  cinq  à lîx  moys  nous 
moururent  huyt  ou  dix  de  noz 
gens, de  là  entrez  en  noz  nefz  tra- 
iterions & arriuons  à terre  ferme 
ou  lied  la  ville  de  Tumbez  en  la-  Tuiez. 
quelle  feiournons  trois  moys  puis 
p a lions  en  certaine  contrée  diète 
Tangarara  la  ou  erigeafmcs  vne  t angi 
villette  nommée  par  nous  de  faîèt  rau' 

Michel,  auquel  lieucommencea- 
mesàauoir  la  première  cognoif- 
fance  du  grand  Cacique  appelle 
Atdli<  Atabalipa,&  d’un  lien  frerecou- 
pd , roy  fin.  nommé  Cufco  auquel  il  me- 
duFerunoit  guerre  & le  pourfuiuit  par 
telle  puiffance  qu’en  fin  il  fut  pris 
prifonnier  par  vn  de  fes  capitai- 
nes.Surle  feu  de  la  guerre  d’en- 
tre les  deux  freres  arriua  le  fei- 
gneur  Francoys  Pizzarre  accom- 
paigné  de  foixante  cheuaux  ôc 
quatre  vingt  & dix  hommes  de 
pied  feullement,carle  refteefloit 
demouré  en  nofhe  fort  faindMi- 
chel.  fi  tort  que  Atabalipa  eut  fen- 
ty  le  vent  de  noftre  venue  enuoya 
vn  capitaine  efpier  quelle  gent 
nous  eftionSjCè  qu’il  feit:  vint  près 
de  noftre  camp, mais  il  n’eut  pas 
tantde  cueur  en  luy  qu’il  fofaft 
efprouuer  à nous,  ains  tourna  le 

do z aufli  tofl  qu’il  nous  appef- 
ccut  efmouuoir.  Pour  refpocc  rap- 
porta à Ton  maiftre  que  telz  eftios 
& en  tel  equippage  qu’il  efltoit 
tout  preft  de  nous  combatre  fil 
Iuy  donoit  encores  quelques  ren- 
fort: lors  Iuy  fut  répliqué  par  le 
Cacique  ( comme  depuis  nous  à' 
elle  dit  ) que  mieux  à fon  ad  - 
uantaige  il  prendroit  les  Chre- 
ftiés  filz  ofoiét  marcher  vers  Iuy. 
Adoc  noftre  gouuerneuraduer- 
ty  que  icelluy  Cacique  alloit  à 
main  forte  conqueftant  le  pays  ôc 
menoit  en  bataille  vne  innume- 
rable  multitude  de  combatas, dé- 
libéra Palier  trouuer  auec  h peu 
de  gens  qu’il  auoit  lefquelz  n’e- 
ftoyent  en  tout  gueres  plus  de 
cent  cinquan  te,  comme  il  le  pro- 
pofa  a in  h lefeic,fi  alla  au  deuant 
de  celluy  qui  le  menacoit  de  le 

venir  aflaillir  & rencontra  en  che- 
myn  Ton  frere  en  vnlicu  nommé 
?yuù  Pyura, lequel  il  auoit  enuoyé  auâ- 
courir  auec  quarante  que  de  pied 
que  dechcualpour  defcouurir  le 
pays,  & entendit  parkiy  comme 
tous  les  Caciques  de  la  prouince 
'auoient  auec  Atabalipa  coiuré  co- 
tre luy.  En  ce  lieu  le  gouuerneur 
f’informa  deslndoys  tant  de  l’e- 
flat  du  Cacique  que  du  chemin 
qu’il  auoit  à tenir  pour  marcher 
vers  luy,par  lcfquelz  il  fut  aduerty 
que  Atabalipa  l’attendoit  à grofle 
puiflance  envn  lieu  nommé  par 
Cdx<t*  eux Caxamalca.  Quat  auchemm 
malcu  q pCCU[  d eux  & d une  Indoile  qui 
capitas  fuyuoit  no  lire  camp  que  nous 
\edu~Pe  aurions  plufieurs  delers  à trauer- 
ru‘  fer,  & entre  autres  dangiers  vne 
montaigne  laquelle  pour  fa  mer- 
ueilleufe  hauteur  eftoit  fugette  à 

vne  froidure  intolérable  qu’il  fa- 
loit  fouffrir  Fefpace  de  cinq  iours, 
& que  par  deux  iours  ne  trompe- 
rions eau  quelconque.  Tous  ces 
perilz&  incoueniés  ne  peurent  en 
rien  refroidir  ny  amortir  le  har- 
d y courage  du  gouuerneur,  ne  le 
deftourner  de  fa  haute  entrepri- 
fe . Si  délogé  au  premier  iour  fui- 
uy  de  fa  bonne  trouppebien  en- 
talentée  de  ne  fuir  peines  ne  tra- 
uaux  quelconques  pour  le  ferui- 
ce  de  Pimperialle  maiefte.  Sept 
ges  de  pied  fe  trouuerent  en  toute 
la  copagnie  que  la  paour  des  fuf- 
dittes  incommoditez  & miferes 
feit  tirer  arriéré  & reprendre  l’ad- 
droilfe  de  noftre  fort  : les  autres 
tout  délibérez  tirèrent  iufques  en 
vn  lieu  diftant  de  deux  lieues  de 
celuy  auquel  quatre  iours  aupar- 
auant  le  capitaine  Hernand  Pi- 

zarre  eftoit  arriué  pour  traiter 
d’accord  auec  le  grand  Çacicjue, 
Le  gouuerneur  y fut  aduerty  que 
à trois  iournées  de  là  y auoit  vne 
cuxds.  contrée  nommée  Caxas  moule 
peuplée  d’Indoys  & eftoient  gens 
de  guerre  & auoient  cueilly  ic  le- 
ué  de  grandz  tribuz  dont  Atabar, 
lipa  entretenoit  foncamp.  pas  ne 
teint  au  feigneur  Hernand  Pizar- 
„ re  qu’il  ne  les  allait  vifîter  fi  le 
'Cot‘0  gouuerneur  l’euft  trouué  bon , Ie- 
capit4  quel  y enuoya  Hernand  de  Sotto 
& en  grand  doubte  pour  le  peu 
de  ges  qu’il  fe  voyoit  & luy  bail- 
la de  cinquante  à foixante  hom- 
mes, l’aduertifiant  qu’il  attende- 
roit  fon  retour  en  vn  lieu  nommé 
Garez  & que  là  il  ne  failli#  de  Te 
reuenir  ioîdre  à luy , ou  luy  mâder 
de  fes  nouuelles  dedans  dix  iours. 

E capitaine  Sotto  part  a~ 

L uec  fa  trcmppe  & tire  vers 
je  lieu  deCaxas  ou  il  fceut 
que  les  Indoys  f’eftoyent  cam- 
pez fur  vne  montagne  pour  les 
receuoir , & depuis  l’en  eftoyent 
parti z . La  trouua  ce  capitaine  vn 
grand  pays  peuplé  de  grâd  nom- 
bre de  maifons , & en  partie  d’i- 
celles les  plus  exaulcées  trouuerét 
dumahiz  à planté(qui  eft  vn  graî 
blac  de  la  forme  de  chiche  duquel 
ilz  font  leur  pain).  Pareillement  y 
trouuerent  en  aucunes  maifons 
quantité  de  patins  & efcarpins,&  . 
les  autres  eftoient  toutes  pleines 
de  iayne  & yaüoit  plus  de  cinqua 
te  dames  qui  ne  faifoient  que  fai- 
re  robbes  & vins  de  leur  grain  de 
mahiz  pour  la  munition  du  camp 
dot  en  fut  trouué  p les  maifos  vne 
quantité  merueilleufe.Les  robbes 

quelles  faifoient  eftoient  de  telle 
eftoffe  & ouurageé  qu’ilz  nous 
fembloit  à les  veoir  qu’elles  feuf- 
fent  de  foye  ouurées  à figures  d’or 
traiét  & batu  méfié  & entrelacé 
trefproprement.Les  femmes  por^ 
tent  robbes  longues  traynas  à ter- 
re, les  hommes  font  couuertz  de 
certaines  chemifes  courtes  fans 
manches  qui  font  de  trefiaydes  & 
hydeufes  créatures , leur  viureefl: 
tout  de  chofes  crues  hors  mis  le 
mahiz  qu  ilz  font  cuyre.  Par  cha- 
cun mois  ilz  facnfientàvn  ido- 
le tout  ce  qu  ilz  ont  le  plus  cher  en 
ce  monde  îufques  à leurs  propres 
enfans , & de  leur  fang  ilz  lauent 
la  face  de  l’idole  voire  les  portes 
de  leurs  Molquées  . Cefte  terre 
quand  nous  y entrafmes  le  fentoit 
d'idoll  fort  dudegafi;  & deftruétion  qu’y 
les.  auoit  fait  Atabalipaen  fureur  de 


Moj^ 

quees, 

temples 

hoftilité  & parmy  les  bois  efloiét 
cachez  grand  nombre  d’Indoys, 
lefquelz  comme  bons  & loyaux 
fugetz  du  Cufco  ( qu’ilz  recon  - 
gnoiiïoient  à feigneur  lige  luy 
payans  tribut)  ne  l’eftoiet  onques 
voulu  rendre  à Atabalipa.  Noftre 
capitaine  mâda  le  gouuerneur  du 
lieu  lequel  obeiffant  à Ton  com- 
mandement vint  vers  luy  & feit 
Tes  plaintes  de  Atabalipa  qui  luy  contre 
auoit  en  tel  eftat  réduit  fa  terre, éc  Atdn* 
de  Tes  fubgetz  auoit  fait  tel  car- ll^4' 
nage  que  de  dix  ou  douze  mil  ne 
luy  en  eftoit  demeuré  plus  de 
trois.  Que  partie  de  l’oft  ennemy 
f’eftoit  campé  là  peu  de  iours  auât 
fa  venue,  lefquelz  au  premier  ad- 
uertiiTement  cju’ilz  en  auroient  eu 
auoient  quiète  la  place  par  lafche- 
té  depaourdenozeffors.  Lors  le 
capitaine  le  réconforta  par  belles 

femônftraiices  luy  déclarant  que 
fil  demouroit  en  bone  paix  & a- 
mytié  auec  les  Chrefties&  fe  mo- 
ftroit  vray  vaflat  de  l’empereur  il 
n’auoit  que  craindre  Atabalipa  ne 
toute  fa  puiffance.de  ce  fut  le  Ca- 
cique moult  confolé  & à l’inftant 
feit  ouurirvn  des  logis  qui  edoit 
cloz  & gardé  ou  nom  d’ Atabali- 
pa,& en  feit  fortir  quatre  ou  cinq 
femmes  lefquelles  il  pfenta  au  ca- 
pitaine pour  le  feruir  & les  liens  à 
appeiller  leur  mâger  p le  chemin. 
Quat  eft  de  for , afferma  qu’il  n’y 
en  auoit  plus,  & que  du  pillage  de 
Atabalipa  ne  luy  eftoit  demouré 
fors  quatre  ou  cinq  lames  ou  piè- 
ces rondes  d’or  de  mine  qu’il  pre- 
fenta.  Sur  ces  entrefaites  vint  vn 
capitaine  de  la  part  d’Atabalipa 
qui  meit  à fa  venue  le  Cacique  de 

la  contrée  en  telle  frayeur  qu’il  fe 
leua  de  fa  place  en  furfaut , & n’ 
eut  onques  la  hardiefle  de  fe  te- 
nir affis  en  fa  preféce  fi  le  feigneur 
H ernand  ne  feult  a fleuré  & con- 
traint defe  feoir  auprès  de  Iuy. 

Le  capitaine  que  levons  dy  appor 
toit  vn  prefent  aux  chreftieiis  de  P refent 
par  fon  maiftre  . C’efi:  a fcauoir  ^ 
deux  fontaines  de  Pierre  tail 
lée  en  forme  de  forterefie  pour  çkre* 
boyre  , 8c  deux  charges  de  oy  -ftiws. 
féaux  qui  fembloient  proprement 
oyes  fauüages  fecches,  8c  efcor- 
chées  ? defquelles  ilz  faifoyent 
grand  eftime  au  pays , les  pulue- 
rifans  8c  fe  perfumans  de  la  poül- 
dre . Hernand  partit  incontinent 
de  ce  lieu  menant  le  capitaine  de 
Atabalipa  quand  8c  luy  vers  le 
gouuerneur  qui  fut  bien  aife  de 

le  veoir  & luy  donna  vne  riche 
chemife  & deux  couppes  de  ver- 
re pour  fon  maiftre  en  ligne  & 
tefmoignage  d’amytié  quil  luy 
portoit  , priant  de  l’aduertir  du 
merueilleux  defir  qu’il  auoitdele 
veoir  luy  offrant  fecours  & ayde 
en  fes  guerres  & affaires.  Ce  capi- 
taine fen  retourne  lavoye,&  deux 
iours  apres,  le  gouuerneur  deflo- 
gea  pour  aller  trouuer  Atabalipa: 
par  le  chemin  il  ne  veit  que  defo- 
lation,les  maifons  abandonnées 
des  Caciques  & de  leurs  fugetz 
lefqueiz  f’eftoiet  retirez  vers  leur 
fouuerain  feigneur.  La  plufgrand 
partie  du  chemin  efloit  d’ung  co- 
llé maçonnée  de  leuée  de  ter- 
re & toute  vmbragée  d’arbres , & 
de  deux  en  deux  lieues  Ion  trou 
uoit  certaïs  hebergemes  auec  quel 
ques  côdui&z  d’eau  pour  la  ne- 


NeuueduPcrû!' 

ceffité  des  paffans,  quâd  nous  eu* 
mes  approché  la  montagne  les 
deux  Hernandz  Pizzarre  & de 
Sotto  pafferent  deuant  auec  quel- 
que nombre  de  gens , & trauerfe- 
rét  vne  g rode  riuiere  à nage  pour 
le  rapport  que  Ton  leur  auoit  faiét 
de  la  hngultere  richeffe  de  la  con- 
trée de  la  leau  : en  laquelle  arriuez 
fur  le  iour  faillant,ayans  trouué  la 
meilleure  part  du  peuple  caché, 
mandèrent  les  nouuelies  au  gou- 
uerneur,  qui  paffa  le  fleuue  le  len- 
demain auec  toute  fa  gent.  Mais 
premier  que  d’entrer  plus  auât  en 
pays , prifmes  deux  Indoys  pour 
icauoir  certaîes  nouuelies  du  grâd 
Cacique, tous  deux  par  le  coman- 
dement du  capitaine  furent  liez  à 
deux  poft eaux-, pour  les  contrain- 
dre de  nous  dire  venté-  Defquelz 
lung  nous  afferma  qu’ilne  fcaiioit 

rien  de  l’eftat  prefent  d’ Atabali- 
pa,  mais  que  Ton  compagnon  de- 
puis peu  de  iours  auoitlaifle  le  Ca 
cique  de  ce  lieu  en  fa  compagnie: 
de  l’autre  nous  feeufmes  que  fur  le 
c^o  chemin  de  là  contrée  de  Cufco  ou 
cr' pe*  Perù  y auoit  terre  de  grande  efté- 
rù  tout  due  bonne  & fertille  à merueilles, 
m'  • Sc  que  en  vne  belle  vallée  d’icelle 
eftoit  lîtuée  vne  cité  nommée  Ca- 
xamalca,  en  laquelle  eftoit  le  grad 
Cacique  Atabalipafilz  du  grand 
Cufco  le  viel,q  eftoit  le  plus  puif- 
fantprïce  detouslesIndoysrEt  q 
La  cott  Caxamalca  eftoit  la  cité  capitalle 
fefîion  d e toute  la jpuince  du  Perù, ou  A- 
toys^  tababpa  à grade  puiftace  attédoit 
les  chreftiés.  Dauantage  nous  dit 
qu’il  faifoit  garder  à main  forte 
vn  mauuais  paflage  de  la  mota  - 
gne,  &que  les  gardes  portoient 
pour  bannière  la  chemife  que  le 

gouuerneur  auoit  enuoyée  en  do 
au  grâd  Atabalipa,^6c  plus  n’é  dit 
rindoys  pour  feu  ne  autre  tour- 
mec  qu  6 luy  fceuft  appliquer.Les 
deux  capitaines  feirét  le  récit  en- 
tier au  gouuerneur  de  tout  ce  que 
ilz  auoiét  fety  des  Indoys,&deux 
iours  apsnous  ptifines  de  ce  lieu 
laiflantp  l’aduis  du  gouuerneur  le 
meil{eur  chemin  maçoné  de  terre 
corne  dit  efl:,5een  pnat  vn  pire  qui 
nous  mena  iufques  au  pied  de  la 
motagne,ou  le  gouuerneur  ordo- 
na  fon  arrieregarde  qu  il  laifla  a 
Salcedo  preux  6c  hardy  eheualier5(tjc^0 
aux  armes,  6c  de  fage  coduite.  Ce  chef  de 
fait  accompagné  des  autres  cap  i-*dmcst 
taines , 6c  de  toute  la  fleur  de  la^P*r<s 
trouppe  part  de  là  fe  recommâdât 
6c  les  fiés  àlafainte  garde  de  dieu. 

Si  commença  à monter  la  monta- 
gne qui  eftoic  haute  6c  droide,6c 

trouua  en  chemin  vne  fortereffe 
murée,  laquellg  il  pafla  & (ur  l’en- 
trobfcur  de  la  nuyt  arriua  envn 
lieu  loing  de  là  enuirô  d’une  lieue 
ou  il  trouua  quelques  maifons  ba- 
fties  à chaux  & à pierre  pour  lo- 
ger le  feigneur.Noftrearrieregai- 
de  arriua  le  foir  mefmeen  la  fuft 
dicte  fortçrefîe;  le  iour  enfuyuanc 
refloit  vne  trefhaut  montagne  à 
pafler  neceflàirement,  dont  auant 
l’aube  du  iour  fufmes  en  train  de 
cheminer  dé  paour  que  le  chemin 
ne  feuft  occupé  par  les  Indoys  à 
l’endroit  le  plus  périlleux.  Auquel 
lieu  fut  ordôné  que  toute  Iacom- 
pagnée  Ce  trouuaft  vnye,  La  mo  - 
tagne  gagnée,Ie  gouuerneur  con- 
ceut  vne  grand  ioye  enfoncueur 
pour  la  doubte  qu’il  auoit  qu’elle 
ne  luy  feuft  deffendue  parles  en- 
nemys , comme  l’Indoys  nous  a- 

uoit  confehfe  en  la  gefhe.  La  fut 
l’arrieregarde  attendue  pour  mar- 
cher en  plufgrande  feurté,veu  que 
le  plus  fore  de  la  froide  montagne 
efloit  ia  pafle.  Alors  quelle  fut  ar- 
riiiée,  furuindrent  la  nuyt  mefme 
deux  In  do  y s nous  apportans  dix 
ou  douze  belles  de  la  part  d'Ata- 
balipa,  lefquelz  le  gouuerneur  ré-^^ 
uoya  chargez  de  plu  heurs  menuz  balipa 
p Ces.  Depuis  tyrafmes  droiél  vers 
Caxamalca,  & vniour  auant  que 
fuirions  defeenduz  en  la  plaine, 
nous  vint  autre  meffager  chargé 
derechef  de  mainte  chair  cuitte, 

& de  leur  pain  de  mahiz , aue- 
que  plein?  valTeaux  de  vin  de  chi  y in  de 
che.  Mais  c fiant  enuoyé  vers  eux  chiche 
de  la  part  du  gouuerneur  vn  In- 
doys  feigneurde  la  terre  ou  nous 
e fl  ions  logez,  lequel  nous  porto  it 
grade  amytié’.Il  allaiufquesaucâp 

d’ Atabalipaunais  les  gardes  ne  luy 
dîtrée  vouluret  onques  pmettre  de  palier 
auxm  outre, luy  demâdatp  cholered’ou 
baffa*  yenoit  ceft  àmbafladeur  de  dia  - 
ms'  blés  q auoiét  tac  trauerfé  de  motz 
& vaux  fâs  trouuer  q leur  ropit  les 
telles, quelques  pnere  que  ce  Caci 
que  leur  peult  faire  pour  auoir  per 
million  de  pler  à Atabalipa, quel- 
que remoftrace  del’iioneur&cour 
toifie  dot  vfoiet  les  chrefties  éuers 
ceuxqeftoiét  euoyez  vers  eux  en 
féblable  qualité  il  ne  luyfutpofTi- 
ble  delesgagner.Si  futcôtraintde 
reuenir  au  gille,aulieu  oulatroup 
pe  eftoit  celle  nuyt  arriuée  ,ouil 
Soujpe  cofeilla  alors  au  gouuerneur  de  ne 
çoifonl  viager  ne  boire  de  chofe  qui  v»t  de 
nement  Atabalipa, Parquo y fut  levin  & la, 
viade  diftnbuée  aux  Indoys  q fer 
uoiet  à porter  noftre  bagage.  Auat 
yefps  defcouurifmes  la  terre  balle 

<j  ell  de  largeur  & eftedue  fort  grâ 
de  ou  no9  trouuames  force  bergers 
& pafteurs  du  cap  d’ Atabalipa  8c 
choisîmes  à l’oeil  à vneheuepsde 
no9  certain  logis  enuironé  d’arbres 
entour  lecjl  de  toutesgs  efloit  lacâ- 
pagne  couuerte  de  draps  blacz  te- 
duz  en  trefzôc  pauillos  tenas  & oc 
cupâs  pl9  de  demie  lieue  de  circuit. 
Ccft.oit.le  cap  d’Atabalipa  aîfî  plâ 
té  en  celle  plaine  pour  no9  attédrc. 
Arriuez  en  ce  lieu  ou  ell  fife  la  ville 
de  Caxamalca  au  pied  delà  mota-  ^ejcri* 
gne  en  vne  vallée  celte  de  couftaux 
àl  étour,delacjIleIetour  cotiet  éui  decaxx 
ro  4.mil.deux  belles riuieres hfermlca- 
ment  des  deux  collez,  fur  chacune 
defcjlles  y àvn  pont  pour  étrer  en  la fipren- 
ville:mais  au  dehors  d’icelle  d’u  co  nent 
lié  fe  voit  vn  grad  palais  en  faco  dej^“™* 
téple  ducjl  la  court  ampîe&  fpaci- 
eufe  cil  pleine  de  diuerfe  maniéré 
D iiij 

d’arbres  vmbrageux.  Aufïi  difetit 
Temple  dz  que  c eft  le  logis  du  foleil  le- 
du  so*  quel  îlz  adoret  ôc  fe  defchaufient 
leil'  tous  en  y entrant,  & n’y  à gueres 
de  bonnes  villes  au  pays  qui  ne 
ayent  chacune  le  fienrmais  au  de- 
dans de  la  ville  y à enuiron  deux 
mil  mai  Tons  parties  en  rues  toutes 
droiffées  à la  ligne  de  la  longueur 
Le  pas  deux  cent  pas, les  murs  d’icelles  ba 
uault  fli7  de  pierre  forte  de  hauteur  de 
lept  piedz,  au  dedas  bien  dmifées 
Sc  garnies  de  belles  fontaines.  Au 
cueur  de  la  ville  y à vne  place  plus 
grande  que  place  qui  foit  en  Efi- 
pagne  toute  clofe  & murée:en  vn 
bout  de  laquelle  y à vne  forterefle 
ôcvne  motée  de  degrez  pour  y en 
pefcri*  trer  delà  place, d’un  autre  cofte 
ptio  du  je  palays  du  grand  teigneur 
dlTi  Atabalipa  , excedant  tous  les  au- 
balipa.  très  en  toute  magnificence  mei- 

mementdeiardins  , & logistref- 
amples  ou  le  feigneur  fe  tient  tout 
le  jour  : les  falles  & chambres  font 
toutes  paTtes  de  diuerfes  couleurs» 
ôc  entre  autres  d’une  couleur  rou- 
ge tyrât  fort  fur  levermeil.En  vne 
des  loges  y à deux  grandes  fontai  ^ mn 
nés  bien  enrichies  de  couucrture  ueiUe 
d’or , l’une  defquelles  pifïe  l’eau  fî des 
chaude  qu’on  n’y  fcauroit  édurer 
la  mai,  & lautre  la  iette  froide  à l’e 
quipolet  toutes  deux  defcendoiet 
du  mot  prochain  en  cepalayspar 
certains  codui&z , là  elles  yffoiét 
£ deux  diuers  tuyaux,puis  fe  mef- 
loient  enfemble  pour  l’ufage&  fer 
uice  de  tout  le  palays . Les  habitas 
font  affez  netz  ,les  femmes  fort 
honneftes , lefquelles  portent  fus 
leur  robbe  certaine  maniéré  de 
ceintures  tyfïues  treflubtillement 
dont  elles  fe  lient  & bandent  tout 

le  corps,&  par  deflus  iettent  com- 
me vn  manteau  qui  les  couure  de- 
puis la  telle  iufqüe  à my  iambedes 
hommes  portet  certaine  façon  de 
chemifes  fans  mâches, leur  meftier 
bituns,  efl-  dc  teindre  la  laine  & le  cotton 
pour  mettre  en  toilles , & appli- 
qr  a leurs  vfages  necelfaires.Ilz  fot 
pareillement  des  chauffes  de  laine 
&;  de  autre  eftoffe  , en  telle  forte 
quelles  leurfauuent des  foulliers. 
Le  premier  qui  y entra  fut  le  fei- 
gnent' Hernand  Pizarre  auec  peu 
de  gens , & faifoit  alors  vng  teps 
moult  diuers,il  netrouuaen  la  vil- 
le plus  de  cinq  cens  Indoys  comis 
à la  garde  des  portes  du  palais  feb- 
gneurial, lequel  eftoit  plein  de  fem 
mes  toutes  ententiues  à faire  leur 
vin  de  chiche  pour  la  fourniture 

ducâpd’Atabalipa.Incotinétpefa 
le  gouuerneurâfoy  loger&fes  ges 

& le  mettoit  en  grand  crainte  la 
multitude  excefïiue  des  Indoys  câ 
pez  emmy  la  plaine  : mais  le  bon 
cueur  de  Tes  ges  le  recôfortoit,  def 
quelz  il  n’y  auoit  celuy  q n’euft  le 
courage  de  faire  pl9  d’armes  cj  Roi 
lad  ne  feit  onques,aufTi  ne  pouoiet 
ilzfoder  leur  efperace  que  dieu  & 
en  la  force  de  leurs  bras,&magna- 
nimité  de  leurs  fracz  courages.Les 
deuxHernadz  regret  c5gé  au  g ou 
uerneur  d’aller  auec  cîq  ou  lîx  che- 
uau x & v n t r uc  h em e t p 1 em  ent er  à 
Atabaîipa  pour  veoir  & cobderer 
l'ebat, & ordre  defon  cap  cequ’ilz 
obtindret  de  luy  â quelqpeine.*  le 
cap  eftoit  a ITis  à vne  lieuede  la  leql 
eftoitpty  en  diuerfesbâdes,icy  les 
piqersjlà  les  arbaleftriers,en  vn  au 
tre  quartier  eftoiét  autres  ses  vfas  De[cr‘* 

j r>  j ✓ • P r ptio  du 

de  rodes  ou  portas  certaines  maf-  camp  d' 
fues  lôsues  d’ûe  brade  & demie  de  a taba* 

grofleur  equipolete  , ayât  au  bout 
vne  telle  ronde  grofle  comme  le 
poing, ou  font  fichées  cinq  oufix 
poindes  d e dur  caillou  de  la  grof- 
feur  d’un  doigt,  & manient  ce  ba- 
llon à deux  mains.Les  principaux 
portoient  des  mafifes , & aucuns 
d’eux  les  auoient  garnies  d’or  & 
d’argent  : les  autres  portoient  des 
lances  à darder  en  maniéré  de  pe- 
tites pertuylannes . Ceux  de  l’ar- 
rieregardeenauoiét  de  lègues  en 
Lapuul  uiron  de  trente  paulmes,&  en  l’un 
me con-  de  leurs  bras  portoient  vne  man- 
tiaît  che  pleine  de  cottomaucüs  auoiét 
Toigtz.  des  fallades  qui  leur  couuroient  la 
telle  îufques  aux  yeux,&  elloient 
faides  de  cannes  tilîues  enfemble 
auec  grande  quantité  de  cotton, 
par  telle  forte  que  de  fer  elles  ne 
eufient  fi  dures  à trafpercer , Noz 
gens  pafierent  tout  au  trauers  de 

leur  oit  iufques  au  pauillon  du  Ca 
cique  fans  trouuer  qui  leur  feift 
aucun  deltourbier  n’yempefche- 
ment . Trouuerent  Atabalipa  feât 
à la  porte  de  fa  tente , & derrière 
luy  vne  grade  compagnie  de  da- 
mes fans  qu’autres  perfonnes  f’o- 
faflent  ingerer  d’approcher  de  fa 
maielté.  Hernand  de  Sotto  ainfi 
monté  qu’il  eltoit  le  vint  aborder 
de  fi  près  quefon  cheual  de  fon 
vent  luy  fouffloit  & efbranlloit 
vne  houppe  qu’il  portoit  lyée  en- 
tour  fon  chef,  & luy  battoit  fus  le 
front, eftant  de  fi  fine  laine  quelle 
fembloit  cftre  de  pure  foyc  cra- 
moifie  : mais  pour  cela  Atabali- 
pa ne  f’efmeut  ne  remua  onques. 
Lors  le  capitaine  Hernâd  ryre  vn 
anneau  de  fon  doigt  qu’il  luypre 
fente  en  ligne  de  gage  de  vraye 
paix  8c  amour,  lequel  il  receut  bie 

que  d’un  aflez  maigrevifage  corne 
fai  fane  bien  peu  de  cas  tat  du  don 
que  du  doncur.  Adoc  meffire  Her 
nand  Pizzarre  furuint  portât  der- 
rière vn  Indoys  truchement  en 
crouppe,Ôc  l’occafioqui  l’auoit  vn 
peu  retardé  eftoit  pour  l’adeurâce 
d’un  dagereux  paflage  ou  il  auoit 
laifle  quatre  cheuaux  de  garde. En 
fon  femblat  ceftuy  Pizzarre  mo- 
ilroit  vne  certaine  côfiance  eflon- 
gnée  de  toute  crainte,  que  on  euft 
peu  en  tel  lieu  p refumer  en  luy  du 
Cacique  ou  de  fes  gens:  tellement 
que  d’une  voix  afleurée  efcrya  d’- 
entrée à Atabalipa  qu’il  leuaft  la  te 
fte  (laquelle  il  tenoit  encline  cotre 
bas)  & qu’il  plaft  à luy  corne  à fon 
amy  qui  l’eftoit  venu  veoir  luy  re- 
quérant en  recopenfe  de  foy  traf- 
porterle  lendemain  deuersle  gou 
uerneur,  lequel  auoit  vn  merueil- 

leuxdefirdele  veoir.Le  Cacique 
luy  feit  relponce  fans  autrement 
droifier  la  telle , qu’il  ne  Saudroit 
polt  d’y  aller.  Lors  luy  requit  le  Sei 
gneur  Pizzarre qu’il  commâdalt 
le  vin  faignant  auoir  priz  grande 
alteration  au  trauail  du  chemin. 
Lors  le  Cacique  appelle  deux  In* 
doy  Tes  qui  leur  prefenterét  à boire 
en  deux  grades  couppes  d’or, les- 
quelles ilz  prindrét  faifat  Semblât 
de  boire, Sans  toutesSois  en  aualler 
vne  goutte.  Ce  Sait  prenat  de  luy 
congé, ilz  S’en  retournée  : Mais  au 
retour  Je  preux  Hernand  de  Sotto 
piqua  plufieurs  Sois  Son  chenal  à 
bride  abbatue  cotre  certain  eSqua- 
dro  de  piqers,leSquelz  eSpouétez 
de  la  Sorce  & agilité  de  telle  belle 
à eux  incogneue  recullerét  vn  pas 
en  arriéré.  Duquel  îlz  Suret  payez 
ebtét  fi  toll  que  les  chrefties  Suret 

partizt  car  Atabalipa  commanda 

à l’inftant  que  Ion  tranchaft  les  tc- 

fles  à eux  leurs  femmes  & enfans 

I^rtvdifant  que  au  lieu  de  perdre  terre 

gueur  jj2  deuoiéc  marchera  l’encontre, 

&c  que  tous  ceux  qui  comettroient 
dijcipk  a , 1 , r , 

nemli-  le  peu  cas  de  couard ye  le  deuoiet 
'taire,  alfeurer  de  pareil  falaire.Les  deux 
capitaines  retournerét  vers  le  gou 
uerneur  auquel  îlz  teindrent  com- 
pte de  tout  ce  qui  eftoit  pafle  en- 
tre eux  & le  Cacique, & du  nom- 
bre des  gens  qu’il  pouoit  auoir  en 
fon  oft  qu  îlz  luy  rapportèrent  ne 
eftre  que  de  quarate  mil  hommes 
ou  enuiron  de  paourde  trop  e£- 
pouenter  la  compagnie  ; car  à la 
tenU  venté  ilz  eftoient  plus  de  quatre 

bredel  vint  mil  . Toute  celle'  nuyt  n’y 
armeed  . un. 

Ataba*  eut  petit  ne  grand  qui  ne  veillait 

%*  la  cuyralfe  au  doz  fans  excepter  le 

bon  vieillard  gouuerneurqui  ne 

cefla  corne  bo  capitainede  pour- 
ueoir  a tout  ce  qu’il  fentoit  eftre 
requis  en  vn  tel  affaire , aduertif- 
fantvn  chacun  de  fon  deuoir,  & 
par  vertueufes  exhortations  ac- 
croifTant  le  cueur  aux  plus  lafches. 
Desce  que  l’aube  du  iour  apparut, 
nous  ne  voyions  quemefiagers  al 
lans  & venans  du  camp  d’Ataba- 
lipa  aunoftrepour  nous  aduertir 
delà  deliberation  que  leur  Caci- 
que auoit  refolue  de  venir  vers 
nous,  dont  les  vns  apportoiét  nou 
uelles  qu’il  y venoit  en  armes , les 
autres  que  ce  feroit  en  ordre  & ha 
bit  pacifique,  fur  le  midy  comme» 
ça  leur  cap  à defioger,  lequel  cou- 
uroit  & rempli  (Toit  toute  la  cam- 
pagne, ceux  qui  fuyuoient  leroy 
portoient  en  leur  'chef  grâdz  dia- 
defmes  d’or  & d’argét  en  manié- 
ré de  couronnes,  ôc  marchoient 

veftuz  de  tous  leurs  accouftremës. 
Sur  le  vefpre , arriuerent  en  la  cité, 
èc  f arrefta  le  Cacique  à la  porte 
pour  entrer  auec  toute  fa  get  vnye, 
dotlaprïcipallefbrcevenoit  apres. 
Les  derniers  ioinétz  aux  autres,  il 
rengea  tout  en  telle  ordonnance, 
L’ordre e’eft à fauoir  que  deuant  tous  ai- 
delar-  j0fent  quatre  cens  Indoys  veftuz 

mee  d A ,,  , * / - r r ■ 

ubalip  d une  liureequi  ne  rai loient  autre 
p<i.  meftier  que  de  nettoyer  & balayer 

la  place  par  ou  la  liétiere  du  fei- 
gr.eur  deiioit  pafter:  Touteffois 
foub  ces  robbes  de  lunée  por- 
toient  couuertement  de  bons  gip- 
pons,  & fortz , & certaines  legie- 
res  maftues  aucque  fond  es  & leurs 
pierres  propres.  Apres  eux  mar- 
choient  trois  bandes  veftues  d’au- 
tre liurée , lefquelz  aîloient  tous 
chantans  ôc  bailans . Puis  fuyuoit 
vne  trouppe  en  moult  bel  arroy, 

armée , & enrichie  des  diadel  - 
mes  que  ie  vous  ay  dit,  en  laquel- 
le eftoit  la  perfonne  du  Cacique 
veflu  d’une  treffine  layne  tyrant 
fort  furie  cramoyfi  niellée,  & en- 
trelafiee  d’or  traid  par  fingulier 
artifice.  Lalidiere  en  laquelle  on 
le  portoit  efloit  haute , & belle  à 
veoir  pour  les  plumes  de  pape- 
gays  de  d merles  coulleurs  dont 
elle  efloit  entièrement  fourrée  , ÔC 
pour  les  efmeraudes  enchafiees 
en  or , & argent  entremeflées  de 
trefbonne  grâce.  Or  efloit  el  - 
le  portée  par  Indoys  tous  habil- 
lez de  me  fine  plumage,  & la  fuy- 
uoient  deux  autres  riches  lidieres 
des  premiers  feigneurs  de  la  con- 
trée apres  le  Cacique, comblé  que 
luy  & fes  gens  ne  fu fient  du  tout 
hors  de  loufpeçon  , & de  crainte. 

Le  lieutenant  impérial  noftre  bon 
gouuerneur  enuoya  vn  des  liens  à 
Atabalipa  le  prier  de  venir  la  part 
ouileftoit  en  toute  fiance  de  leur 
accez  bien  qu’on  n’eull  fee u lire 
aucü  vmbragedepaour  depain6t 
en  fa  contenance  - Pour  vous  ra- 
compter  l’ordonnance  que  teint 
noftre  gouuerneur  en  ceft  affaire. 
Il  difpcfa  toute  fa  compagnie  en 
plufieurs  maifons  dont  la  moin- 
dre aiiost  plus  de  deux  cens  pas  dô 
longueur  en  l’une  defquelles  fut 
logé  le  feigneur  Hernand  Pizzar- 
re  auec  quatorze  ou  quinze  che- 
uaux.En  vn  autre  fut  Hernand  de 
Sotto , auec  autres  feize  cheuaux. 
Pareil  nombre  en  eut  le  capitaine 
Belchazar , & le  gouuerneur  en 
choifitvnepourluyaccopagné  de 
deux  ou  trois  cheuaux  feullement, 
& d’enuiro  vint  & cinq  homes  de 

pied,tout  le  relie  eftoit  coftitué  8c 
ellably  à la  garde  des  portes  de  la 
forterdle, laqlle  ie  vousay  cy  def 
fusdelcritte  au  mylieudelamai- 
flrelïe  place  de  la  ville.  Ceux  cy, 
foub  la  charge  de  Pierre  de  Can-  Pierre 
dy  e auoiet  pour  la  d efence  du  fort 
huytouneufhacquebuzes,&:qua 
tre  menues  pièces  cl  artillerie,  auf- 
quelz  le  gouuerneur  auoit  permiz 
de  donner  entrée  a qui  y voudroit 
venir  des  Indoys  iufques  au  nom- 
bre de  dix  à vn  coup.  Alors  que 
le  Cacique  arriua  en  la  grande  pla 
ce,Oufont(ditil)ceschreftiés?  ie 
croyqtous  font  cachez  depaour 
qu’ilz  ont  eu  de  ma  venue  veu 
qu’il  n’en  paroyft  la  queue  d’un.  A 
ce  mot  feptou  huyt  Indoys  faué- 
turerent  d’entrer  en  la  forterelïe 

eftanttenue  comme  i’ay  dit  par  le 

feigneur  Pierre,  8c  par  ce  quil?  a- 

noient  donné  leurs  piques  à por- 
ter à ceux  qui  venoient  derrière. 
Vn  de  leurs  chefz  portant  vnen- 
feigne  au  bout  d une  longue  pi- 
que, feit  ligne  aux  plus  prochains 
qu  ilz  fs  h a 11  a lient  d’y  venir  en  e- 
quippage  de  guerre.  Alors  y dit  de 
nollre  fort  vn  religieux  de  l’ordre 
faind  Dominique  , tenant  vne 
croix  en  fa  main, bien  dilpofé  de 
leur  faire  quelque  ouuerture  de  la 
loy,  & congnoiflance  de  dieu.  Si 
cômença  fonproefme  fur  la  bone 
amytié  que  les  chreftiés  leur  por- 
taient, enfemble  l’affeéhon  que  le 
gouuerneurauoit  de  veoir , & re- 
cueillir Atabalipa  en  fon  logis  en 
toute  humanité,  & courtoyfie . A 
quoy  le  Cacique  refpôd  qu’il  n’a- 
uoit  délibéré  de  palTer  outre  vn 
feul  pas  premier  que  les  chrefties 
n enflent  remis  en  la  main  tout  ce 

qu’ilz  luy  auoient  tollu  de  Tes  ter- 
res , que  apres  il  feroit  ce  que  bon 
luy  femblcroit . Le  frere  adoe  châ 
géant  de  propos  vouloit  entrer 
en  parolles  de  dieu , & comraen- 
çoit  à defchifrer  les  plus  perti  - 
nentes  qui  luy  venoyent  en  mé- 
moire pour  le  temps , & le  lieu.. 
Mais  le  Cacique  ne  luy  preftoit 
l’oreille , ains  luy  demanda  vn  li- 
ure  qu’il  tenoit  en  fa  main,  ce  que 
le  beaupere  ne  luy  refufa  efti- 
mant  qu’il  Feuft  requis  en  bon- 
ne intention,  comme  pour  le  bai-- 
fer  , & yenerer  -.  mais  il  ne  l’eut  fi 
toft  au  poing  qu’il  le  feit  voiler  par 
déifias  les  telles  de  les  gens.Quoy 
voyant  nollre  truchement  Indoys 
qui  alfilloit  à leur  parlement  cou- 
rut apres, &le  rapporta  au  beaupe- 
re  lequel  fe  retira  foudain  vers  les 
Tiens  efcrians  : Or  à eux  chrefcia? 

F iiij 

fortez  &chargez  ces  maftins  mef- 
creans,  qui  ne  tiennent  compte  de 
dieune  de  fa  doctrine,  végez  moy 
de  ce  fier  Cacique  qui  amis  foub 
le  pied  le  facré  hure  de  la  loy  diui- 
ne.  A l’heure  commanda  le  gou- 
uerneur  Tonner  les  trompettes,  &c 
donna  charge  au  canonier  de  def- 
charger  l’artillerie . Au  Ton  horri- 
ble & tonnerre  du  canon  ce  peu- 
ple barbare  fut  fi  ellonné  &efper~ 
duque  fans  autre  effort  il  T’en  al- 
loit  à val  de  routte , quand  Efpa- 
gnolz  fortent  de  toutes  pars  à pied 
& à cheual,  & Te  ruent  par  telle  fu- 
rie en  celle  multitude , défia  par 
frayeur  demy  defconfite,que  fans 
aucune  refiffence  en  vn  moment 
ilz  les  eurent  mis  en  fuite. La  nou- 
ueauté  des  belliqueux  cheuaux 
leur  doubla  la  frayeur  & cofufion, 
ceux  qui  auoient  eu  en  eux  la  har- 

diefTe  de  monter  les  degre Z de  la 
fortereffe  v^oulas  y tenir  bon, nous1 
donnèrent  la  peine  de  les  precipi-j 
ter  du  haut  en  bas  Alors  fortit  le 
gouuerneur  defon  logis  auec  ce' 
peu  de  ges  qu’il  auoit, court  droiéf 
alaliétiere  royalle,  laquelle  les  pre 
miers  des  fiens  vouloient  défia  a f~ 

■ t 

faillir  quand  il  z furent  contrainétz 
de  tourner  bride  pour  donner  fe- 
cours  à leur  feigneur  qu’ilz  appar-  j 
c eurent  enualry  de  fes  ennemys. 

Mais  malgré  leur  defence,le  gou- 
uet  neur  auec  fa  bande  eleue  fen- 
ditla  preffe,&  feit tant  qu’il  appro  1 apri* 
cha  la  li&iere  ou  il  trouua  refiflen-  fed  Au 
ce  nouuelle  des  ferfz  de  liétiere,  ball^u' 
lefquelz  par  vne  deuotion  obffi- 
née  (ô  fidelité  barbare)  ayans  les 
bras  couppez  fubrogerent  enco- 
re s les  efpaulles  à ce  miferablè  faiz,. 

En  fin  p afferent  tous  par  la  fureur 

du  glaiue,  voire  les  feigncurs  mef- 
mes  que  l’onportoit  es  autres  li- 
dtieres.  Atabalipaefl:  priz.  Ce  fait 
fen  vont  noz  gens  à la  charte  des 
ennemys , lefquelz  ertoient  en  rt 
grand  nombre  qu’à  la  récontre  de 
leur  fuite , ilz  meirent  vn  mur  par 
terre  efpois  de  fix  piedz,  long  de 
plus  de  quinze, haut  de  la  hauteur 
d’un homme,fur  les  ruines  duquel 
plurteurs  de  noz  cheuaux  tumbe  - 
renten  celle  chaffe,brief  en  deux 
heures  le  camp  nous  demeura  pai- 
rt’ble,non  par  noftre  prouefle  &c 
vertu  qui  eftoittrop  peu  de  chofe 
contre  tel  nombre,  d’ennemys,ceft 
en  dieu  feul , que  nous  fondons 
l’heur  & honneur  de  fi  glorieu- 
fevidoire.  Le  nombre  des  occiz 
fut  de  fix  à fept  mil  Indoys,fans 
lesnaurez  quieftoyent  en  grand 


Neuue  du  Perd. 

nombre.Celle  nuytles  vi&orieux 
foudardz  feirent  letourde  la  vil- 
le à caille  de  la  doubte  qu’ilz  a- 
uoient  de  fix  mil  Indoys  ou  enui 
ron  que  l’on  voyoït  campez  fur  la 
crouppe  d’une  montagne, ôc  pour 
rallier  ceux  qui  eftoyent  efpan- 
duz  & diffi  pez  ça  & là  en  danger, 
le  gouuerneur  feit  tyrer  vn  coup 
de  canon , pour  le  Ton  delà  retrai- 
te. Or  lî  le  vifage,  ôc  maintien 
du  gouuerneur,  & du  Cacique 
eftoyent  bien  lors  differendz,  il 
ne  le  conuient  demander  : car  par 
raifon  autant  fentoit  l’un  d’ayfe, 
& de  contentement  que  l’autre 
de  tourment , & naturel  creue  - 
cueur . Mais  fur  les  quatre  heures 
de  la  nuytle  bon  gouuerneur  fe 
meit  en  propos  auec  Atabali  ~ 
pa  pour  le  réconforterai!  pouoit) 

confie  en  fa  deffortune , luy  remontrant 
lAtabt  clu  ^ ne  deuoit  tourmenter  ne 
hpapar^e^Perel'  pourfacaptiuité  en  la- 
ie Goue  quelle  (adeffcinée  l’auoitconduyt. 
uemur  Qjj’il  f entendit  eftre  tumbé  es 
mains  de  gens  lefquelz  partiz  de 
loingtaine  cotrée  auoiéttant  paf- 
lé  de  mers , & de  terres  auant  que 
d’entrer  en fespays,&pius  depro- 
uinces  auoient  célébrées  de  leurs 
tri üphespacifi qucs  que  marquées 
de  leurs  armes  fang!antes:dont  ne 
deuoit  le  Cacique  blafmer  plus 
fortune  de  la  viétore  fur  luy  ga- 
gnée que  la  remercier  de  la  quali- 
té du vaincueur  quelle  luy  auoit 
amené  : duquel  il  etoit  afleuré  de 
n auoir  pire  traitement  qu’auoiet 
eu  les  autres  qui  fe/loient  rengez. 
foub  la  puiÜace  de  l’empereur.  Le 
Cacique  alors  fe  foubriant  luy  ref- 
pond  que  ce  n’eftoit  fa  captiuité 

qui  le  rendoit  ft  penfif,  mais  de  ce 
qu’il  fe  voyoit  tout  au  rebours  de 
cequ’il  auoit  pèle  de  prédre  celuy 
qui  là  p risque  c’eftoit  la  princi- 
pâlie  caufedefo  plus  grief ennuy: 
mais  qu’il  luy  requeroitpir  cour- 
toifie  de  luy  donner  quelque  hom 
me  Indoys  à qui  parler,  & diui- 
fer , incontinent  luy  furent  ame- 
nez deux  des  principaux  captifz, 
aufquelz  il  demanda , combien  il 
auoit  perdu  de  fes  gens  en  la  ba- 
taille, ilz  luy  rcfpondirent  que  tat 
que  la  campagne  regorgeoit  de 
leurs  corps.  Adonc  manda  à ceux 
que  l’auenture  auoit  fauuez  & ex- 
emptez du  malheur  comun  qu’ilz 
ne  f’enfuiftent,  mais  vinffent  ou  il 
eftoit  le  ferait,  & de  leur  acouftti- 
mé  feruice , adoulcir  la  fortune  de 
fa  vie  qu’il  auoit  tre (humaine  & 
trefdoulce  félon  leftat.Ce  propos 

d’Atabalipa  notre  truchemét  ex- 
pofa  entièrement  au  gouuerneur, 
ïeql  adôc  vint  au  Cacique  luy  dire 
quil madat,& feit cryer fur  J’heu 
reàtousfesgés  que  tous  ceux ^ ne 
voudroiét  pater  p Ja  rigueur  d’ho 
tilité  mortelle , futent  garnyz  de 
telle  croix  qu’il  luy  montra,  autre 
met  des  le  matin  les  chretiés  11 oi- 
ent courir  tout  le  paysv&  n’en  pré- 
droient  aucun  à mercy  full  il  feul 
ou  en  compagnie  fil  ne  montroit 
le  figne  delà  croix,  ligne  d’obeif- 
lance.  Ce  fait  le  gouuerneur  feit 
feoir  le  Cacique  en  fa  table,  vfant 
enuers  luy  de  toute  l’honnefteté, 
& bon  trai  ftemet  d ont  il  fe  pouoit 
aduifer, iufqu.es  à le  faire  feruir  par 
fes  dames  accoutumées  pour  luy 
delguifer  1 ellat  delà  prefente  for- 
tune foub  la  continuation  des  ho- 
neurs  & feruicespatez.Les  tables 

leuées,luy  feit  droiflervn  riche  Ii£t 
en  la  chambre  ou  Iuymefme  cou- 
choit  fans  qu’il  fuft  aucunemetlyé 
ne  garrotté, vray  eft  qu’il  meit  des 
gardes  à le  veiller.  Ce  Caciq  eiloit 
lors  en  la  fleur  de  xxx. ans  bien  difDe^* 
pos  de  faperfonne,il  eiloit  vn  peu  iaperfi 
plain,les  leures  greffes,  les  yeuxnfd’A* 
tain&z  de  couleur  de  fan  g incar-  ub^- 
nate  , & enflàbée:  faparolle  eftoit^* 
vrayemét  pleine  de  grauité  & ma- 
ie A:  é royalle.  Son  feu  pere  f appel- 
loit  Cufeoqui  fut  feignent  de  ce 
pays, lequel  à bien  trois  cens  lieues 
de  circuit , & en  tiroit  vn  groz  tri- 
but , vray  efl  que  ce  n’eftoit  fa  fei^ 
gneurie  naturelle  , ainsvne  autre 
fort  loingtaine  de  là  nômée  Guy-  Guyt0 
to,  de  laquelle  il  eftoit  forty  ôc  ve-  autre . 
nuiufques  en  celle  cotrée,la  trou-  contree 
uàt  trop  plus  belle, fertille  ôc  riche 
que  la  fléne  y arreita  fa  demouràce 

impofa  Ton  nom  , en  l’une  des  ci- 
tez principalles,  lequel  depuis  paf 
fa  en  nom  public  de  toute  lapro- 
uince.  Il  fut  craint  & obey  : 6c  a- 
pres  fa  mort  tenu  pour  dieu,  6c  en 
plufieurs  lieux  luy  furent  érigées 
maintes  ftatues , il  eut  bien  cent 
que  fil z que  filles , entre  lefquelz 
fut  ceft  Atabalipa,  & vn  autre  no- 
me Cufco  du  no  du  pere  qui  le  laif 
fa  fuccefieur  6c  b entier  vniuerfel 
de  fa  feigneurie,  & au  téps  de  no- 
flre  arriuée  Atabalipa  luy  menoit 
guerre, & luy  auoit  îa  tollu  le  roy- 
aume. Or  le  îour  enfuyuant  au  ma 
tin  fortirent  les  chreftiens  à la  eâ- 
pagne  en  bonne  ordonnance , 6c 
rencotrerent  plufieurs  bâdes  d’in- 
doys:  Mais  nulle  n’eftoit  dont  le 
premier  qui  faifoit  la  pointe  ne 
fuft  garny  de  la  croix  de  paour 
des  dagers.  Par  les  pauillôs  fe  trou 

ua  de  l’or  beaucoup,  beaucoup  de 
femé  emmy  les  champs , & auflï 
grade  quâtité  de  draps,  & fe  mei- 
rent  les  noirs  ôc  Indoys  de  feruice 
à enamafler  pour  nousrcar  les  au- 
tres fe  tienent  ferres  en  leurs  recz 
par  feureté  de  leurs  perfonnes , la 
fournie  qui  fe  recueillit,à  celle  fois 
pouoit  monter  à cinquante  mille 
pefant,  lepefant.valloit  vn  double 
ducat,  deux  carlins:d’argent  f’en  carlin 
trouua  bien  fept  mille  marez , & ^"dc 
grand  nombre  d’efmeraudes,  du-  deux 
quel  Atabalipa  moflroit  eftre  b ieMt* 
ayfe,&  dit  au  gouuerneur  que  ceft 
or  eftoit  de  fon  buffet  pour  le  fer- 
uice de  fatabîe,&  que  bien  feauoit 
que  nous  allios  cherchas.  A quoy 
luy  refpondit  le  gouuerneur  que 
voyrement  fa  gent  ne  queroit  que 
de  l’or  pour  eux,  & pour  l’empe- 
reur leur  maiftre . Lors  luy  dit  le 

Cacique  qu’il  luy  en  donneroit 
autant  qu’il  en  pourroit  renger  en 
vne  chambre  qui  eftoitlà.  iufques 
à vne  marque  blanche  qu’il  mon- 
tra, laquelle  eftoit  de  telle  hau- 
teur que  les  plus  grandz  hommes 
n y fauroiet  attaindreà  vnepaul- 
me  pres,eftant  le  lieu  de  vint  & 
cinq  piedz  delong  , & quinze  de 
large.  Adonc  luy  demanda  le  gou 
uerneur  combien  d’argent  il  luy 
Lesof-  ^onneroit:  A quoyrefponditqu’il 
MAlouerolt  dlx  mil  Indoysà  fai - 
tabali*  le  vne  cloifon  au  mylieu  de  la  pla- 
P4'  , ce , laquelle  il  empiiroit  toute  de 

vaiflelle  d’argent: comme  de  potz 
de  cuyline, quartes, fceaux,  & tel- 
les autres  vtenlilles  , qui  feroit  le 
pris  de  la  rançon,  ce  que  le  gou- 
uerneur  luy  promeit  moyennant 
qu  il  neiouaft  aucune  trahyfôaux 
çhreûiens.  Puisluy  demanda  de 

techef  dedans  quel  temps  il  luy 
feroit  l’or  qu’il  auoit  ^mis.-à  quoy 
fournir  le  Caciq  ne  requit  terme 
que  de  quarante  iours , & pource 
que  lafomme  eftoit  grande  qu’il 
enuoyroit  au  pays  deCliincapour  cUnra 
en  faire  venir  l’argent  conuenu.  autre  * 
Neaumoins  eftoientia  vint  iourscon^ree 
paflez  que  c’eft  or  ne  venoit  poît: 
au  vint  ôc  vniefmc  apportèrent 
huyt  canthares  d’or  (qui  font  co- 
rne grandzpotz)  & grande  quan- 
tité d’autres  vaifîeaux  &c  lin  - 
gotz.  A celle  venue  nous  fceuf- 
mes  les  premières  nouuelles  com- 
me Atabalipa  tenoit  Cufco  fon  fre 
re  prisonnier  qui  f0nfrere  eftoit 
de  pere  non  de  mere,  & de  droi<ft 
hentoita  plus  grande  feigneurie 
que  luy.  Ce  Cufc0  ainfi  qu on  l’a  - DefCu[ 
menoit  ayant  entendu  par  le  elle-  aifnè  d’ 
min  que  fon  frété  Atabalipa  eftoit 

prins , dit  à ceux  qui  le  menoyent 
i’ay  grand  defir  de  veoir  les  chre- 
ftiens  : car  fi  ie  les  veois  le  fuis  feur 
d’ellre  remis  en  mon  eftat,bié  fcay 
qu’ilz  me  font  venuz  chercher,  &: 
q Atabahpa  leur  à promis  vue  grâ 
de  Tomme  d’or  que  ie  leur  gardois. 
Mais  ie  leur  en  donneray  quatre 
fois  autât, & ilz  ne  me  tueront  pas 
comme  ceftuy  cy  feroit.  Quand 
Atabalipa  eut  entendu  ce  que  Ton 
frere  auoit,dit  commença  à auoir 
grand  paourque  files  chrefties  en 
eftoiet  aduertiz  ilznelemeiflent 
incontinent  a mort  & reftablif- 
fet  Cufco  en  la  feigneurie:  à celle 
caufe manda  fecretemet  quil fuû 
occis  Tans  delay,ce  qui  fut  fait,  8c 
ne  luy  ferait  de  rien  la  defence  ex- 
prelîe  que  le  gouuerneur  en  auoit 
faite  au  Cacique  dellorsq  ilfceut 
qu’il  elloit  entre  les  mains  de  l’un 

de  Tes  capitaines, luy  ayant  baillé 
en  fa  fauuegarde  & commâdé  de 
le  faire  venir  en  fon  logis.Mais 
Atabalipa  auoit  fait  fon  deflein 
d’eftre  monarque  du  pays  & vou- 
loit  ofter  tout  ce  qui  luy  pouoit  do 
nerquelq  obftacle  ou  empefclie 
ment  à fon  entreprinfe , voyre  a- 
uoit  au  parauat  conquis  la  terre  de 
Gomachuco  &misleshabitansà 
l’efpéc,  & prins  vn  fi  en  autre  fre- 
re lequel  auoit  iuré  de  boire  en  la 
tefte  d’ Atabalipa  mais  la  fortune 
refortitau  contraire  ôc  Atabalipa 
beut  en  la  fiene:ce  q ie  puis  tefmoi 
gner  comme  celuy  qui  l’a  veu , ôc 
tous  ceux  aulïï  qui  fe  trouuerent  à 
la  première  veue  en  la  compagnie 
de  Hernand  Pizzarre  ounous  vif- 
mes  la  tefte  couuerte  de  fa  peau,  la 
chair  feiche , les  cheueux  cncores 
pendans,  les  dens  ferrées  entre  lef- 

quelles  pafioit  vn  tuyau  d’argent 
qui  alloit  refpondreau  trou  d’u- 
ne couppe  d’or  enfoncée  dans  le 
fommet  de  la  tefte  : & toutes  & 
quanteffois  que  la  guerre  de  ce  fre 
re  luy  reuenoit  en  mémoire  les  ef- 
claues  eftoient  faitz  à lu  y verfer  la 
chiche  en  celle  couppe  qu’il  beu- 
uoitparle  canal  de  là  bouche. 

Peu  de  iours  apres  nous  vint  quel- 
que charge  d’or  , & défia  le  gou- 
uerneur  auoit  elle  aduerty  qu’en 
ce  pays  y auoitvne  eglife pleine  de 
merueilleufe  richeiïe  ou  il  recou- 
ureioit  plus  d or  qu’Atabahpa  ne 
luy  en  auoit  promis  : au  moye  que 
c eftoit  le  heu  ou  les  Caciques  a- 
uoietacouftumé  de  faire  leur  ado 
Un*  ratlO'-mefmemét  Cufco  le  dernier, 
chc  rem  & y venoi et  à p r edre  l’ordre  qu’ilz 

Me.1'  3U°iét  a tenir  en  tous  Ieurs  affaires 
ôc  a diuers  iours  de  l’an  nefailloiét 

d'y  venir  feruir&  reuerer  vn  idole 
forgé  de  leur  main,auql  ilz  prefen 
toiét  à boire  envn  vafe  d’efmerau- 
de  creufe.  C e trefor  venu  en  la  co- 
gnoilfance  du  gouuerneur , & de 
tous  les  chreftiés , le  feigneur  Her 
nand  Pizzarrepriale  gouuerneur 
fon  frere  de  luy  doner  eôgé  d’aller 
à ce  tép  le  veoir  le  dieu  ou  lé  diable 
qui  tant  gardoit  d’or,  & d’argent, 
dont  il  ne  fut  efeondit,  lî  mena  a- 
uec  luy  quelqs  Efpagnolz  , contre 
lefqueîz  ce  diable  treforier  euft  eu 
peudereliftécePCefutlanmilv,c» 
xxxiij.q  le  gouuerneur&nous  au- 
tres q demeurafmes  en  la  ville  euf 
mes  des  affaires  beaucoup  à nous 
garder  ôedefédre  des  trahifos  nou 
uelles  q ce  faux  Cacique  nous  braf 
foit,  & machinoit  de  iour  en  iour 
trouuat  moyen  fecret  deieuer& 
attraire  gés  pour  noüs  deffairepar 

furprïfe  & le  deliurerdenoz  mais 
mais  de  tous  ceux  qui  y vindrent 
n’y  en  eut  pas  vnqui  euft  le  cou- 
rage & hardielïe  de  nous  aflallir. 

Our  retourner  au  feigneur 
P Hernand.  Quand  il  fut  à 
Gomachuco  , il  rencontra 
ceux  qui  apportoient  l’or  de  la  râ- 
çon  d’enuiron  cent  mil  caftillians 
d’or,parquoy  aduertit  Je  gouuer- 
neurd’enuoyer  ges  au  deuatpour 
plus  feurement  le  conduirede  gou 
uerneur  y enuoya  trois  de  fes  g es 
de  cheual,aufquelz  Hernand  le  li- 
ura:  de  là  part  &f’en  vale  chemin 
du  riche  temple.  Ces  condu&eurs 
de  for  fe  mettent  en  voye:  maisa- 
uant  qu’arriuer  au  gifte  entrèrent 
en  débat  fur  quelques  pièces  d’or, 
tellement  que  l’unauala  le  bras  à 
l’aultre , dont  le  gouuerneur  fut  fi 

défplaifant  qu’il  l’euft  voulu  auoir 
rachepté  de  toute  la  rançon  d’A- 
tabalipa.  eftat  dont  le  gouuerneur 
en  la  ville  de  Caxamalca  fans  aucu 
ne  efperance  d e fecours , ia  y auoit 
feiourné  l’efpace  dequarate  iours 
quand  don  Diego  d’Almagro  ar 
riua  acompagné  de  cent  cinquan- 
teEfpagnoîz5lequeleftoitdefcen- 
du  en  celle  contrée  pour  aller  peu- 
pler & garnir  vn  vieil  port  de  mer 
nommé  Câcebirmais  aduerty  par 
no9  de  l’or  infini  q nous  auios  trou 
ué  la  corne  loyal  feruiteur  de  l’em- 
pereur  fut  cotent  de  demourer  en 
noftre  ay  de.  Or  vn  lotir  que  le  gou 
uerneur  fe  plaignoit  au  Cacique 
de  la  longueur  de  ceux  qui  auoiét 
charge  d’apporter  For , il  luy  feit 
refpoce  que  fa  prifon  en  eiloit  eau 
fe  qui  l’empefchoit  d’efhe  obey 
de  fes  fugetz,que  f’ilvouloitauan- 

cer  l’affaire  enuoyaft  trois  ouqua- 
tre  chreftiens  au  pays  de  Cufco  ou 
P eru&  fe  teint  affeuré  qu’il z en  ap 
porteroient  à foyfon  en  degarnif. 
Tant  feulement  certaines  maifons 
qui  y effoient  couuertes  de  lames 
d or , auffi  en  recQuureroyent  de 
Xauxa  §rancjes  fomes  deXauxa,ce  qu’il  z 
autre  pouoient  faire  &executer  fans  pe- 
pdys-  ril  ue  encombrier  en  ces  pays  qui 
effoient  de  fon  obeiffancerLe  gou 
uerneur  le  creut,&  depefcha  quel- 
ques gens  en  les  recommandant  à 
dieu  deuotement  par  les  dangers 
ou  il  craignoit  les  expofer  : Si  fu- 
rent fuyuiz  par  quelques  Indoys 
Hanta*  quilesportoienten  Hamacasqui 
eff  vue  forte  de  liéheres,  & les  fer- 
uoient  trefbien  en  tout  ce  que  be- 
foing  leur  eff  oit . Or  tant  explo  i- 
teretpar  leurs  îournées  qu’ îlz  gui- 
gnèrent Xauxa,  ou  ilz  furent  re- 

ceuz  parle  lieutenant  d’Atabalipa 
demy  géant  celuy  nie  fines  qui  a- 
uoit  prins  le  ieune  Cufco  en  ba- 
taille, & auoit  ce  lieutenât  la;char- 
ge  ôc  manimet  de  l’or  entier.  Par 
cjuoy  îiura  aux  chrefties  trete  char 
ges  d’or  chacune  pefant  cet  liures, 
dôtilz  fcirent  peu  d’eftime  deuàt 
luy,&come  ges  q gueresne  le  crai 
gnoietluy  declareret  tout  nedt  que 
c’eftoit  trop  peu , parquoy  leur  en 
feit  liurer  encores  cinq  autres  char 
geslefqlles  toutes  ilz  enuoyerétau 
gouuerneur  parvn  lien  noir  qu’il  z 
auoiet  mené  là  quad  & eux.  Ce  fait 
palTeret  outre, tant  qu’il z arriueret 
enlavdle  deCufcoiou  fadroilferét 
au  lieutenant  d’Atabalipa  q fe  no-  Ul^° 
tnoit  Quizqz,  q lignifie  en  leur  là  q m'z 
gue  barbier. Celluy  ne  leur  feitpas 
gràd  recueil  cobien  qu’il  les  euften 
admiratio:dot  vn  des  noftres  mal 

cotent  Tapprocha  deluy  pour  luy 
appredre  mieux  fa  court  à force  de 
baftonnades , mais  il  ne  luy  feeue 
toucher  pour  la  foule  des  gens  cjui 
eftoient  entour  luy.  Alors  comme 
ça  ce  Quizquiz  à leur  dire  qu’ilz 
eftoient  mal  arriuez  pour  luy  de- 
mander beaucoup  d’or,voyre  que 
f’ilz  ne  quittoient  bientoft  le  Ca- 
cique de  prifon  moyennat  la!  ran- 
çon qu’il  payoitjil  eftoit  bien  déli- 
béré de  levemr  recourrepar  armes 
de  noz  mains. 

Or  les  enuoya  il  au  temple  du 
foleil  leql  îiz  adorent  difant  qu’ilz 
enallaffent  prendre  la  f’ilz  en  vou 
loient:ce  q noz  gens  ne  refuferent, 
pu  tem  Si  furent  condui&z  auteple  qu’ilz 

pic  a ox  y * J- 

■ trouuerent  couuert  de  lames  d’or, 
&c  nepeurent  onques  tant  faire  a- 
uecces  Indoys  qu’un  feulde  tous 
leur  voulfift  ayder  à defcouurir, 

fexcufans  C ilz  y auoient  touché 
tant  ne  quant  que  le  foleil  en  pren- 
droit  vengeance,  & les  feroittous 
mourir  mallement.  noz  gens, a ce 
fte  caufe  furent  cotrainétz  d’y  ou- 
urer  au  mieux  quilz  peurent . Fi- 
nabîemét  tant  feirét  que  auecpicz 
d’arain  ilz  defcouurirent  & def- 
poui lièrent  ce  précieux  tépîe  ainfî. 
quilz  le  nous  ont  depuis  racôpté 
de  bouche. Dauantage  leur  furent 
apportées  paries  habitans  maintes 
vaifelles  d’or  dot  ilz  vfoiet  en  leur 
cuyfine,difans  quilz  la  liuroient 
pour  la  rançon  & deliurance  d’A- 
tabalipa  leur  feigneur . En  toutes 
les  maifons  de  la  ville  ilz  dient  que 
tant  y à d’or  qu’il  n’eft  pas  croya- 
ble.noz  gens  entrèrent  en  vne  ou 
ilz  trouuerent  vne  chaire  d’or  dé- 
diée a leurs  facrifices , laqlle  eftoit 
h large  que  deux,h6mes  y pouoiét 

Pefm  eftre  affizà  leur  sife  : suffi  pe  - 
depotis  01t  e^e  dixiieuf millepelans.  £n 
doser  autre  logis  auquel  giloit  mort 

Tl  ^ Cufco  ,lz  virent  le  paué, 
^ les  murs  toutcouuertz  de  la- 
«re,  mes  d’or  & d’argent,  ytrouue- 
lent  maintz  cantfiares  ou  potz 
de  terre  à vin  incruftées  d’or  de 
grand  poisdefquelles  ilz  ne  rom- 
pu ent  de  paour  de  trop  fâcher 
les  Imioys.  En  ce  logis  y auoit 
beau  nombre  de  dames  efpan- 
dues  a 1 entour  de  deux  corps 
fnoitz  5 comme  Tilz  fcuïTcnt  cm- 
lafu=  bafînez , & vne  entre  toutes  e - 

fodêt  ^°IC  311  P^us  Pres  ayant  vn  maf- 
ftpultu  cïue  d’or  îur  la  face , & auec  vn  e- 
rcf.  uenta il  chalToit  les  moufehes , & 

la  pouldre  de  ces  corps  lefquelz 
tenoyent  chacun  vn  ballon  d’or 
en  la  main,  de  nchelîe  ôc  valeur 
JJieflimalç  . La  dame  que  ie  vous 

dy  ne  leur  voulut  onques  per  * 
mettre  d’entrer  au  lieu  du  fepul- 
chre  que  piedz  nudz.  Parquoy 
fe  dechaufTerent , & veirent  ces 
corps , & en  enleuerent  main  - 
tes  grofles  pièces  d’or , partie  ilz 
laifierent  obeyfians  à la  reque  - 
fte  que  Atabalipa  leur  auoit  fait- 
te  en  reuerence  de  Ton  pere  qui 
là  gyfoit.  Parti z de  là  chargè- 
rent leur  or , & reprindrent  leur 
chemin  vers  nous  qui  eftios  à Ca 
xamalca , & furent  pourueuz  par 
le  Qu.izquiz  de  tout  ce  que  me— 
ftier  leur  faifoit  pour  le  voya  - 
ge . A leur  retour  r’acompterent 
au  gouuerneur  que  le  Gufco,ou 
Peru  eftoit  fi  abondant  en  ai*  — 
gent  qu’il  z affermera  y auoir  veu 
vn  logis  quafi  comblé  de  quar^ 
t es , grandz  Vaifieaux , & main- 
tes autres  chofes  , & que  plus 

en  enflent  apporté  f’ilz  n’eu  fient 
craint  de  trop  y fei ourner  eftans  û 
peu&  fîloing  de  leurs  copagnons 
c’eft  à fauoir  de  ces  dquate  lieues: 
bien  dient  quefuyuânt  Ton  com- 
mandement Hz  auoient  auant  que 
partir  clofe  & feellée  cefte  opuléte 
maiTonde  feau impérial,  &laifle 
gardes  exprefîes  de  gens  dupays 
Toub  la  charge  & puiflance  dun 
nouueau  feigneur  qu’ilz  y auoiét 
eflabliz.ïene  vous  veux  oubliera 
dire  qu’entre  autres  pièces  qu’ilz 
apportèrent  y auoit  vne  grad  fon- 
taine d or  compofeede  plufieurs 
pièces  laquelle  ne  pefoit  moins  de 
douze  mil  pefans. 

A tatlaifîeray  a parler  de  ceux  qui 
reuindret  du  Peru,  ôc  vousracom 
Le^pteray  ce  qu’il  aduint  au  feigneur 
gc  dun  Hernand  Pizzarre  en  fon  voyage 
c/je  tem  de  Ieglife  feigneurialle  que  Ion  di 

foit  eflre  le  principal  trefor  du 
pays.  Or  trouuail  enfon  chemin 
plufieurs  riuieres  à paffer/ur  cha- 
cune defquelles  y auoit  deux  pôtz 
aflez  près  l’un  de  l’autre  faitz  en 
celle  maniéré , au  mylieu  de  l’eau 
eftoit  droiflee  vne  coulonne  hault 
eleuée,  par  deflus  laquelle  paflbiet 
au  trauers  du  fleuue  deux  cordes 
d’éto  rtillure.de  faulx  delà  gro  lîeur 
du  genoil  dillant  l’une  de  l’autre 
de  la  largeur  d’un  chariot, lefquel- 
les  f’alloient  rendre  Ôc  attacher  au 
boit  tant  deçà  que  delà  à quatre 
grofles  pierres  : Puis  au  trauers  de 
ces  deux  comme  poutres  de  cor-  Lam* 
des  fentrelaflbient  autres  moin- nier^ 
dres  cordes  de  cotton  fortesôc  bie 
tyflues , & pour  plus  leur  iouftien 
de  ces  pontz  Te  venoient  lier  à au- 
tres grand  Z pierres  gifantz  au  del- 
foub  de  l’oeuure  des  deux  pontz 

cjueie  vous  defcry  l’un  feruoit  au 
commun  qui  toufiours  eftoit  ou- 
uert,  l’autre  ne  pafloit  que  les  fei- 
gneurs  & perfonnages  d’honeur, 
& fe  tenoit  toufiours  cloz,  duquel 
le  p a liage  fut  ouuert  au  fiei gneur 
Hernand  Pizzarre  qui  y paruemt 
fai  fa  nt  Ton  compte  qu’il  luy  faloit 
palier  de  monture  pour  le  reftedu 
chenn  à faute  de  fers: car  les  fers  de 
leurs  chenaux  V efioient  ropuz  aux 
fentiers  des  montagnes  qui  efioiét 
fai&z  de  main  d’homme , & ma- 
çonnez comme  vu  droiél  efcalier. 
Mais  il  f’aduifa  de  faire  forger  des 
fers  d’or  & d’argent,  & les  douz 
de  mefmes.  Ainfi  mena  fes  che- 
naux iufques  au  temple  tant  déli- 
ré • Ce  temple  e ftoît  en  vne  ville 
plus  grande  que  ilome  nommée 
Pachalchami  pour  toute  excellen- 
ce îlz  y veirent  comme  vne  cham- 

bre  laide,  & orde  ou eftoit  parqué 
vn  idole  de  bois  hy  deux  & défor- 
me , lequel  ilz  reputent  leur  dieu, 

& celuy  qui  fait  croiftre  fur  terre 
tout  ce  dot  ilz  font  nournz  & fu- 
ftentez;  au  pied  duquel  ilz  pendet 
maintes  offertes  de  ioyaux  pre- 
deux,  principalement  d’efmerau- 
des  enchaflees  en  or  .Hz  font  en 
telle  reuerence  qu’ilzne  fouffrent 
nul  en  fon  feruice  que  luymefmes 
(comme  ilz  diet)ne l’y  ait  appelle, 
voyre  en  iont  tellement  abufez  L ’idola 
qu’tlz  n’eftiment  nul  eftre  digne trie  du 
de  l’attoucher  de  la  main,  ne  feul- 
ement les  murs  de  fa  fam&e  mâi- 
fomie  croyrois  bien  que  le  diâble 
entreroiten  ceft  idole  ôc  commu- 
niquerait auec  fes  miniftres  leur 
faiîant  leçondecequ’ilz  auroient 
à dire , & prefeher  au  peuple.  Les 
Indoys  vienétà  ceft  idole  en  tref- 

grande  deuotion  voyre  bien  de 
trois  cens  lieues  a la  ronde  Iuy  of~ 
frans  or  & argent . Et  fi  tofi:  qu’il  z 
font  arriuez  prefentent  leurs  dons 
au  portier,  lequel  entre  dedans,  ôc 
parle  à l’idole  puis  rapporte  à cha" 
cun  fa  relponce.Ces  prefires&  mi 
niftres  ne  font receuz  en  l’eftat  f ilz 
ne  font  purs , chaffes , & fobres. 

. Toutlepays  de  Cliatamez  d’alen 
tour  porte  telle  deuotion  à cefte 
eglife,&  à fonfaint  que  en  l’hon- 
neur de  luy  ilz  payent  tribut  an- 
nuel , & il  leur  fait  croyre  qu’il  eft 
leur  dieu,  & que  tout  ce  que  la  ter- 
re porte  efi:  foub  fa  main  ne  tenant 
vie  & nourriture  que  de  luy,  voy- 
re que  tous  lesaccidens  & auentu- 
res  des  humains , deppendent  en- 
tièrement de  fa  volunté.  A cefie 
caufe  eftoient  entrez  les  habitans 
de  Pachalchamy  en  merueilleufç 

crainte  du  courroux , & indigna- 
tion de  leur  dieu  contre  eux,pour- 
ce  que  les  Efpagnolz  entrerét  ain- 
fi  en  leur  fainét  temple  fans  autre 
reuerece  ny  refpeét,  & craignoiét 
grandement  à la  vérité  qu’il  leur 
en  deuft  mal  prédre,  de  ce  temple 
ne  fut  pas  faiéte  cueillete  d’or  qui 
face  à reciter.  Car  îlz  en  auoient  a- 
uant  noftre  venue  retiré  toute  la 
richefte,  & f y trouua  vne  caue  re- 
tenant aftez  la  trace  de  l’or  & de  la 
precieufevai Ifelle  qui  y auoit  efté; 
Cruelle  part  le  tout  auoit  efté  trâf- 
porté,  il  ne  fut  onqs  poffiblc  d’en 
tyrer  d’eux  la  congnoiftance.il  eft 
bien  vray  qu’en  la  maifon  d’une 
Indoy  fe  noz  gens  trouuerét  quel  - 
que  quantité  d’or  caché  enterre  : à 
l’entour  de  certains  corps  gifans 
en  cefte  eglife  feirent  auftï  leur 
main  d’enuiron  trente  mille  liures 

puis  en  recouureret  duCacique  de 
Chic*.  Chica  peu  f en  fallut  de  dix  nulle 
liures«  Ellant  en  ce  lieu  Hernand 
Pizzarre  luy  vindrent  nouuelles 
chilicu  de  la  part  de  Chilicuchima  (c’e- 
cbima.  /toit  le  capitaine  qui  auoit  prins  le 
ieune  Cufco  prifonmer)dôt  la  fu- 
itace  eftoit, qu’il  auoit  fait  vn  groz 
amas  d or  & d’argent  pour  la  ran- 
çon de  fon  mailtre,  lequel  il  tenoit 
preft  délirant  fort  fa  compagnie 
pour  le  porter  au  gouuerneur.  A 
celte  caufe  deliberoit  de  partir  le 
premieriour  de  la  ville  de  Xauxa 
Xmt  pour  Palier  rédre  vers  luy . Xauxa 
elt  vne  grad  ville  & fpacieufe,  alfi 
fe  envne  vallée  moult  delicieufe& 
plaifante,ayâtl’air  forttemperé  &: 
ferain.  Hernâd  adioutant  foy  aux 
parolles  du  melîager  de  Clnlicu- 
chima  délogé  incontinent:  mais  à 
la  quatriefme  tournée  fut  aduerty 

que  rient  n’eftoitde  tout  ce  qu’on 
îuy  auoit  mandé , & que  ce  capi- 
taine ne  fe deuoit  pas  îoîdre  a luy. 
Parquoy  délibéra  de  foytranfpor 
ter  la  part  ou  il  feroit  corne  il  feit, 
liletrouua  acompagné  de  grand 
nombre  d’Indoys,  & à la  deman- 
de qu’il  luy  feit  d’entrée, f’ii  eftoit 
pas  preft  de  partir  quand  & îuy 
pour  aller  trouuer  le  gouuerneur, 
& Atabalipa  fon  feigneur.il  feit 
refponce  que  non,&  qu’il  auoit  en 
mandement  de  ne  bouger  de  la.  A 
quoy  Hernand  répliqua  qu’il  luy 
conuenoit  fe  délibérer  d’y  aller  par 
amour  ou  par  force.  Ge  difant  ren- 
goit  fes  gens  en  ordônâce  pour  c 5 
batre  foy  confiant  de  vaincre  ce- 
lle muititudine  rude  & barbare 
par  la  vertu  de  fa  petite  troupe  blé 
ordonee  & aguerrye,iugeât  qu’é- 
tait de  guerre  la  force  fe  deuoit 

plus  poifer  que  nombrerrce  voyat 
Chilicuchima  fila  doulx,  8c  fur  le 
champ  accordalepartement. 

Vr  le  chemin  fix  lieues  loîg 
S de  Caxamalca  trouuerent 
vn  lac  d’eau  doulce  bien  de 
dix  lieues  de  tour , duquel  le  bord 
& riuage  eftoit  tout  planté  & vm  - 
Dej-cr-  bragé  de  beaux  arbres  verdoyans 
ptio  du  & peuplé  de  Ca(ali  qui  font  bergi 
pays,  ers  de  toutes  fortes  de  belles  tat  pe 
tites  corne  les  noftres,  que  grades 
à outrace  8c  puiflantes  aflez  à por 
ter  charges  corne  fommiers.En  ce 
lac  fe  voyent  poilTons  8c  oyfeaux 
innumerables  de  diuerfes  maniè- 
res , duquel  fort  vne  belle  riuiere 
qui  fe  pafle  à vn  pont  de  la  façon 
que  ie  vous  ay  declairé  cy  dedus  à 
la  garde  duquel  font  commiz  cer- 
tains Indoys  exigeans  tribut  du 

paflage.  Quand  ilz  furent  arriuez 
en  la  cité  ou  le  gouuerneur  eftoit, 
le  capitaine  Cliilicuchima  auant 
que  d’entrer  en  lachambre  ou  fon 
feigneur  eftoit  de  l’un  des  Indoys 
qu’il  auoit  amené  print  vne  moyé- 
ne  charge  qu’il  chargea  fur  fes  ef- 
paulles , ôc  le  pareil  feirent  tous  les 
principaux  qui  le  fuyuoient , puis 
à l’entrée  de  la  chambre  d’ Ataba- 
lipa  fi  toft  qu’il  veit  fon  fouuerain 
feigneur  haulce  à coup  les  deux 
mains  vers  le  foleii  luy  redantgra-  cerimo 
ces  de  ce  qu’il  luy  auoit  fait  veoir  nie  des 
encores  fon  feigneur , & à fes  pa-  uaiiaux 
rolles  pleurât  & gemiffant  fe  pro-  Jéwro^ 
fternant  en  terre,  ôc  tous  fes  com- 
pagnons par  accord.  Puis  pas  à pas 
auec  vng  gefte  d’humilité  & re- 
uereceextremef’approche  de  fon 
feigneurluy  baifantles  piedz  6c 
les, mains  à quoy  les  autrcs,ne  fail- 

lirent.  Atabalipa  monftra  bien  à 
l’heure  fa  grauité  royalle , ne  luy 
gettant  vn  feul  regard  d’huma- 
nité St  faueur.Brief  ne  iuy  fai- 
Tant  non  plus  de  recueil  qu’il  euft 
fait  au  plus  (impie  pay  fan  de  tou- 
te l’Inde,  combien  qu’il  le  teint  en 
réputation  du  meilleur  & plus  af- 
fectionné & obeyffant  v allai  qu’il 
euft  en  toutes  les  terres  , ce  qui 
nous  fut  eftrangement  admira- 
ble. Quant  à la  maniéré  de  ve^ 
nir  ainli  chargé  foy  prefenter  à 
fon  feigneur  lige , îlz  le  tiennent 
là  aligne  defouuerain  honneur, 
& obeyftance.  Or  n’eftoit  Ata- 
balipa gueres  content  de  la  ve- 
nue quelques  femblant  qu’il  en 
feit  peu  apres  de  l’auoir  trefagre- 
ble , comme  allez  il  le  moftra  de- 
puis par  effeCh  Car  quand  legou- 
uernçur  interrogea  ce  capital  * 

ne  fur  l’or  du  Perù  ou  de  Cufco,  L’inter 
Ôc  qu’il  luy  eut  fait  refponce  (com  r°gati° 

i i 'il  de  Chili 

met  lauoit  eu  en  mandement  aeCMcfc-s 
Atabalipa)  qu’il  n’y  auoit  autre  ma. 
or  au  pays  que  celuyqui  iaene- 
floit  venu  . Hernand  de  Sotto 
f’apparceuant  qu’il  mentoit  par 
fa  gorge, le  tyrantàpart  le  me- 
naça du  feu  fil  ne  confefToit  vé- 
rité. Mais  il  n’en  feeut  pour  ce" 
la  tyrerde  luy  autre  chofe.  Par- 
quoy  fut  incontinent  fiché  vn  po- 
fteau  en  la  place , auquel  il  fut  at- 
taché,& le  boys  apporté,  & la  pail 
le,  & luy  fut  dit  de  rechef  que 
fil  ne  difoit  vérité  il  féroit  bruf- 
lé  tout  vifà l’infiant.  Adoncfeit 
appeller  fon  maiftre,  leql  le  gou- 
ùerneur  luy  amena.  Lors  il  luy 
dit  que  il  eftoit  contraint:  de 
confefler  tout  aux  Chreft iens , 

de  paour  d’eftre  mis  en  cedres.Ce 
que  luy  defendoic  encores  Ata- 
balipa,l’afleurant  que  tout  ce  que 
les  chreftiens  luy  faifoietn  eftoiét 
que  mines, & qu  ilz  n’auroient  îa- 
mais  la  hardiefledelebrufler  . Si 
luy  futreiterée  la  première  de,- 
mande,  à laquelle  il  ne  digna  rien 
refpodre.Mais  fi  toft  qu’il  euft  fen 
ty  la  challeur  du  feu,crya  qu’on 
feift  retirer  Ton  feigneur, lequel  luy 
faifoit  defence  de  l’oeil  de  rié  dire, 
ce  qui  fut  fait.  Incontinent  cofeffa 
Lrfcon-  ^ palqe  comandemet  du  Cacique 

fefiion  i n • ■ r 1 \ 

QbiUcu  " eltoit  venu  trois  ou  quatre  rois  a 
chimu.  main  armée  pournous  furprendre 
& que  depuis  ill’auoit  fait  retirer 
craignant  que  le  fait  de  fatrahifon 
nous  feifi  defcouuert,  dot  il  peuft 
auoir  à fouflPnr.  Qtiant  à l’or  du 
Cufco  le  vieil  ( qu’on  n’oublia  à 
luy  remetre  en  mémoire)  refpon- 

dit  qu’au  pays  du  Perù  eftoit  le  ca- 
pitaine Qmzquiz  gardiéde  tout 
lauoir  du  vieil  Cacique,  duquel 
nulnofoit  approcher  cobien  que 
mort  il  fiift , & q moins  il  n eftoit 
feruyôt  obey  apres  fontrefpas  que 
deuant,  tellement  qu’on  luy  don- 
noit  encores  à boire , & à manger 
non  plus  ne  moins  que  durantfa- 
vie,&  efpâdoitonlevinàl’entour 
du  lieu  ou  Ton  corps  repofoit.  Da- 
uantage  déclara  ce  capitaine  que 
au  lieu  ouAtabalipa  auoit  alTis  Ion 
camp  à noftre  venue  y auoit  vn  pa 
uillon  large  & ample  auquel  gifoit 
grande  quantité  de  vaiflelle,  & 
d’autres  pièces  diuerfes  d’inefti- 
mable  valeur. 

Lufieurs  autres  chofes  raco- 
P ptaChilicuchima  queie  ne 
vous  puis  dire  à caufe  que  le 
L iij 

n’afliftay  à Ton  interrogation.  Au- 
près qu’il  eut  acheué  & fâtiffait 
ce  qu’on  luy  demanda,  fut  coft- 
duyt  au  logis  de  Hernand  Piz- 
zarreaueque  gardes  aflidues  co- 
rne la  raifon  vouloit . Car  la  pluf- 
part  des  Indoys  obeyifoient  au- 
tant à luy  qu’au  Cacique  mefrne: 
tant  il  eftoit  craind  & redoubté 
pour  fa  force  & prouefie , & pour 
la  tyrannie  qu’il  auoit  exercée  en 
ce  pays.Oreftoit  il  moult  enflam- 
mé & mal  animé  contre  fon  mai-^ 
ftre,dtfant  qu’en  faneur  de  luy  il 
auoit  efte  fi  bien  traiété  par  nous: 
Atabalipanerefloitgueresmoins 
contre  luy  pour  la  confeflîon  qu’il 
auoit  faite,  en  hayne  dequoy  ne 
luy  dignaonques  enuoyer  viures 
ne  rien. Mais  celuy  qui  le  tenoit  en 
fa  maifon  y pourueut  aflez , ne  le 
laiflant  en  faulte  de  chofe  aucu- 

pe  qui  luy  feuft  neceflaire . Et  Ci  . 
foffroierjt  plufieurs  Indoys  de  fes 
amys  à le  feruir  comme  deuant 
tout  demy  rofty  qu’il  eftoit.  Le 
pays  de  (a  nai (Tance  Te  nomme 
Guito  , duquel  pareillement  Ata  - Guito’ 
balipa  eftoit  yftli,pays  plat  & ri- 
che à merueilies , portant  gens 
vailiantz  & fortz, par  la  vertu  def- 
quelz  Atabalipa  auoit  acheué  tou 
tes  fes  belles  conqueftes . Auf"* 
quelz  auffi  commandoit  le  vieil 
Cufco  quand  il  tranfporta  fade- 
mourance  en  cefte  contrée,!  la  vé- 
rité encores  plus  riche , de  fçrfille 
que  l’autre, 

Epuis  le  Cacique  déclara 
D comme  il  auoit  plufieurs 
maifons  députées  a fon- 
dre l’or  & l’argent,  & que  l’or  mi  *• 
neral  du  plat  pays  eftoit  beau  ^ 

,couppIus  menu,  & ne  Ce  recueil- 
loit  en  fi  groz  grain  que  celuy 
des  montagnes  tyrantz  fur  les  ri-* 
elles  parties  du  Perd  ,aufli  qu’il  ne 
le  faloit  lauer,ains  fe  trouuoie  tout 
net&purifîé  enlariuiere.Encores 
nous  teint  Atabalipa^pos  del’ar 
gent  corne  il  ne  leur  couftoit  rien 
à p rendre  5c  tyref  des  montagnes, 
tellement  quevn  feul  homme  en 
I eurma  pouoit  cueillir  en  vn  iour  de  cinq 
nierede  -X  fix  marcz,&qu’il  eftoit  méfié  de 
Urglt,  P^h,  eftain,  & foufirerdontpour 
le  feparer&  abftraire  de  l’incorpo- 
ration des  deux  efpeces,ilz  allu- 
ment en  la  montagne  vn  feu  vif 
& ardent,lequel  efehauffe  le  fouf- 
fre  en  telle  forte  qu’il  defiie  l’ar- 
gent de  la  coniun&ion  des  deux 
autres  métaux  & le  fait  couller  & 
ruifieller  feul  & net. 

T ant  ie  laide  ce  propos  pour  Notez 
A vous  parler  de  ceux  qui  eu-  P?t0^ 
rentla  commifîïon  du  Pe-^l 
rù , leiquelz  enreueindrent  a leur  Atabali 
grand  honneur,  & pareil  conten-  Pa*eftf 
tement  du  gouuerneur,  & delaj"! 
copagnie  entière . Car  ilz  arnue-  du  nom 
rent  au  cap  auec  plus  de  cent  qua-  de}ac° 
trevint  & dix  Indoys  tous  char-^X? 
gez  d’or,  & entre  autres  pièces  die rla* 
gnes  de  récit  apportèrent  vint meilleu 
broez  de  tel  pois  & grandeur  que 
douze  perfonnes  comployosent propre 
foubz  le  fai z . D’argent  ilz  ne  fe  ment 
chargèrent  gueres  fuyuant  le  com 
mandement  du  gouuerneur , & tutre* 
pour  ne  tout  empefeher  les  fn-  mêt  diê 
doys  defquelz  Atabalipafe  pla 
gnoit  ne  pouoir  finer  pour  nous 
faire  apporter  l’or  de  fa  raço,  duql 
nous  auios  la  receu  grad  fortune,  appor ■* 
d autre  partie  gouuerneur  auoit teedu 

cuoyê  gens  au  pauillon  dont  le  ca 
pitaine  Chilicuchima  l’auoitad- 
uifé  , lefquelz  retournèrent  bien 
chargez  de  cefte  marchandée, 
car  ilz  entrouueret  en  maintz  lo- 
gis  maintz  gros  moceaux  de  tou- 
tes fortes  de  pièces  tât  petites  que 
grandes. Le  gouuerneur  feit  fon- 
dre tout  le  menu  parmy  lequel  y 
auoit  des  grains  gros  comme  cha 
ftaigne  autres  corne  le  pois  d’une 
liure , £>  encores  plus  gros . De~ 
quoy  ie  puis  tefmoigner  comme 
celuy  qui  l’aveu  fondre,  & auois  la 
garde  du  lieu  de  la  fonte.  Bié  vous 
puis  affeurer  qu’il  y auoit  près  de 
cent  liures  d’or  de  mine  comme 
tuylles,dont  vne  partie  eftoit  de 
hautz  caratz , & furent  faites  des 
verges  d’une  portion , l’autre  fut 
diftribuée , & départie  aux  com- 
pagnons & confors  du  voyage  a- 

uentureux  en  la  maifon  dont  la 
charge  me  fut  baillée . le  vey  plus 
de  deux  cens  grandz  brocz,quele . 
Cacique  auoit  fait  apporter  fans  tage  de 
1 ordonnance d>i  '■•'■'«îuerneur  ,les*°rer 
petitz  p o t z , co q ucmart z , & autres  4Y&enU 
vaiffeaux  y eftoient  fans  nombre, 
tant  qu’a  mon  aduis  l’argent  que 
le  veypoifermontoit  à cinquan"’ 
te  mille  marez.  Outre  y auoitde 


moyenne  vaiflelle , & d’autres  ef- 
peces  bien  quatre  vint  ou  enuiron. 
Vray  eft  que  de  lingotz  & lames 
d’or  fin  y en  auoit  au  logis  vn  mo- 
ceau  plus  que  de  la  hauteur  d’un 
home  fans  autres  plulieurs  moin  - 
dres qui  eftoient  prelque  en  tou- 
tes les  chambres . Le  gouuerneur 
commanda  que  tout  l’orfuft  mis 
enfemble , &,  fuft  poifé  par  gens  à 
ce  congnoifîans  : Ce  qui  fut  fait, 
puis  furent  eleuz  certains  notables 

perfonnages  pour  partir  le  butin 
entre  tous  les  Ibudardz  de  la  glo- 
rieufe  entreprinfe  mile  à part  la 
fomme  de  cet  mille  liures  en  quin- 
ze brocz,&quatre  potz  tenas  cha- 
cun deux  féaux  d’eau,  & quelques 
autres  menues  pièces  de  haute  va- 
leur, dont  il  feit  vn  prefent  à la  ma 
iefté  imperialle.il  eft  vrayque  de- 
puis le  partement  denoftre  capi^- 
taine , il  fut  apporté  plus  d’or  au 
T ..  gouuerneur  que  nous  n’en  y auios 

Ldà*  p.-,  p1  , 1 

jlribu*  iailie . Or  1 autre  departy  entre 
tiofms  nous  parle  gouuerneur,y  eut  pour 
ce  1uj  homme  de  pied  quatre  mille  huy't 

umde a - i,  4 . h 

puys  g cens  Pols  d or  qui  valent  7.  nulle 
ualoit  deux  cens  8.ducatz:à  chacun  ho- 
mieux.  me  cje  chenal  fut  donné  le  double 
fans  les  autres  auentages,  que  leur 
furent  faitz  à tous  ceux  delà  com- 
pagnie de  do  Diego  d’Almagro. 
le  gouuerncur  donna  vint  & cinq 

mille  liures  de  l’argent  commun  Les  U* 
auant  les  partages  pour  fubuenir bcrali* 
auxnecelfjtez  ouilz  fetrouuerent^,f* , 
aux  c hrcftiens  qui  demourez  ç-neur* 
floient  au  fort  fainét  michel  dona 
deux  mille  liures  qui  reuindrent  à 
deux  ces  liures  pour  telle,  aux  mar 
chantz,&  autres  gens  qui  auoient 
rüiuy  la  flotte  d’ Almagro , il  feit 
de  trefbeaux  prefens,iufques  à do 
lier  a tel  deux&  trois  grades  coup 
pes  d’or  ainlî  dilf  ribuant  liberal" 
lement  le  bien  que  dieu  luyauoit 
donné  par  fa  grâce,  & feit  en  forte 
que  chacun  fe  fentit  & goulla 
félon  la  qualité  quelque  portion 
du  fruit  de  fa  tant  prolpereôc  heu- 
reufe  fortune.  Mais  fil  eut  la  main 
large  , & ouuerte  à ceux  qui  n’a- 
uoiét  elle  ne  veuZ  n’ouyz  au  ma- 
niement des  affaires,  & n’y  auoiet 
tant  feullement  touché  du  bout  du 

doigt  : il  eut  au  contraire  la  main 
trop  referrée , & eftroitte  enuers 
ceux  qui  auoient  le  plus  courue  le 
doz  à la  peine  & au  trauail  affidu. 
De  ma  part  ie  fcay  bien  à quoy 
m’en  tenir.  La  diftribution  faite, à 
plufieurs  print  enuie  de  f’en  re-r 
tourner  enCaftille,defquelziefuz 
l’un.  Si  demandafmes  congé  au 
gouuerncur,  aucunspourrappor- 
ter  les  nouuelles  à l’empereur  de  la 
belle  conquefte, aucuns  incitez  du 
delir  naturel  du  pays,  & de  leurs 
parens,  ôc  amys  : & furent  vint 
cinq  à qui  le  congé  fut  o&royé. 


Tabalipa  aduerty  comme 
A nous  en  allions  & fon  or 
auffi,  nous  droifla  plus  for 
tes  embufehes  que  deuant,  & leua 
fecretement  vn  merueilleux  peu- 
ple cotre  nous  tant  pour  defeofire 

ceux  qui  f alloient  embarqr,q  pour 
mettre  noftre  cap  à fac  f’il  luyeftoit 
poftible  de  teter  aucun  moyé  de  fa 
deliurâce:il  eft  vray  q la  plus  grâd 
part  y vint  plus  par  contrainte  & 
obeyflance  du  Cacique, que  par 
mal  talent  ou  affetion  ardéte  co- 
iurée  à noftre  ruine . A cefte  caufe 
le  gouuerneur  enflâbé  d’yre  mor- 
telle parla  à Atabalipa  luy  difant 
qu’il  eftoit  vn  faux  traiftre  & def- 
loyaldeluy  auoir  brade  tant  d’a- 
larmes , & trahyfons  fans  aucune 
occafion  de  mal  traitement  dont 
à bon  droit  il  fe  peuft  plaindre. 

Sur  ces  entrefaites  arriueret  en  no-  de  deux 
ftrecâp  deux  des  enfansdu  vieil fremd' 
Cufco  freres  de  ceft  Atabalipa  duAta^ 
coftê paternel  feulement, lefquelz^' 
y vindrent  le  plus  couuertement 
qu’ilz  p eurent  pour  crainte  de  leur 

frere.  Le  gouuerncur  entendant 
qui  ilz  eftoient  leur  feittel  hon- 
neur qu’il  appartenoit  à gés  yiïuz 
de  royalle  lignée,  laquelle  auflî  îlz 
ne  dementoient  en  port  parolle  ne 
cotenâce.Leur  lid  leur  fut  droilfé 
en  la  chambre  mefme  du  gouuer- 
neur  tant  ilz  auoient  paour  en  f ef- 
longnât  de  luy  de  cheoir  es  mains 
de  leur  frere  inhumain, auquel  l’un 
d’eux  deuoit  de  droid  fuccederà 
la  feigneurie.  Peu  apres  les  nouuel- 
les  vindrent  de  l’armée  des  In- 
doys  eftant  fort  près  de  nous, dont 
fumes  contraindz  de  veiller,  faire 
bon  guet , ôc  nous  tenir  fur  noz 
gardes . Par  vnenuyt  accoururent 
vers  nous  quelques  Indoys  fuyarts 
la  fureur  de  noz  ennemys,  lef- 
quelz  comme  ilz  difoyent  ve  - 
noient  fur  nous  à grande  puiffan- 

ce,&  leur  auoient  gafté,  Sc  rauagé 
leurs  Mahizaü  g,  font  les  chaps  ou 
croift  leur  graî  de  maluz.  A celle 
nouuelle  le  gouuerneur  affébla  fes 
capitaines  & officiers  pour  aduifer 
fur  cequ’ilz  auoient  à faire  de  ceft 
Atabalipa  qui  tant  leur  liuroit  iour 
8c  nuyt  de  fâcherie,  8c  encombre: 
dont  fut  conclud  8c  arreffé,  qu’il 
deuoit  mourir.  Si  le  menèrent  en- 
tre nuyt  &iour  en  la  rue,l’atta- 
cheret  à vn  pofteau  ou  ilz  Iuy  ap- 
pareillèrent beau  feu’pour  le  roftir 
par  le  commandement  du  gou- 
uerneur fi  dieu  n’eufl:  prins  pitié 
de  luy  le  conuertiffant  à fafainte 
foy.Car  il  dit  lors  qu’il  auoit  vou- 
loir de  deuenir  bon  chreftien,  dot  ^ ^ 

luy  fut  la  cruauté  de  la  mort  mo-  ^Ataa 
derée,&  le  feu  conuerty  en  l’eau,  balipuq 

jq  fut  noyé 

N celle  nuyt  mcfmes , la  ~ 
E quelle  nous  paflames  auec 
plufieurs  autres  fans  repo~ 
fer  vne  feule  heure  ne  cligner  l’oeil 
pour  obuier  aux  dangereufes  a- 
larmes  de  ce  trahiftre  Cacique,  8c 
de  fa  gent.Le  gouuerneur  ordon- 
na gardes  du  corps  d’Atabalipa, 
lequel  fut  enfeuely  le  ledemainen 
vne  eglife  qui  la  eftoit,  ou  main- 
tes dames  vindrentqui  vouloient 
toutes  vifues  tenir  compagnie  de 
fepulture  à leur  prince  mort.  Vint 
jours  auant  qu’il  mouruft , 8c  qu- 
euflîons  eu  aduertiflement  de  fon 
armée  eftant  Atabalipa  gay  8c  de 
libéré  plus  que  de  couftume  com- 
me il  eftoit  en  deuys  auec  quel- 
ques Elpagnolz  , apparut  en  l’air 
vne  comete  gettant  fes  rays  vers 
la  cité  de  Cufco,  laquelle,  voyant 

Àtabalipa  leur  dit  que  gueres  ne 
tardèrent  la  mort  dun  grand  iei- 
gneur  du  pays.  Mais  furluy  mef- 
mes  tumba  fa  prophétie . De  fa 
mort  courut  vne  ioye  merueil  - 
leufe  par  toute  la  contrée , & tel 
en  eftoit  leur  delir  qu’ilz  ne  fe 
pouoyent  bonnement  perfuader 
qu’il  fuft  ainfî.  Sitoft  quelle  fut 
feeue  au  camp  des  ennemys , cha- 
cun troüfla  fes  hardes , & reprint 
le  chemin  de  fa  maifon.Car  com- 
me ie  vous  difois  ilzney  eftoient 
venuz  que  par  contrainte , & o- 
beyffance.  Lors  le  gouuerneur  in- 
ueftit  du  royaume  le  filzaifnêdu 
vieil  Cufco  foub  condition  qu’il  Cufeo 
le  tiendroit  de  l’empereur  à foy  & cree  c<t 
hommage,  ce  qu’il  lüy  iura.In-^^ 
continent  que  l’ele&io  de  ce  nou- 
ueauroy  fut  elpandupar  le  pays, 

N îj 


La  cou- 
ronne 
des  Ca- 
ciques. 


L’hiftoire  de  la  terre 

il  n’yauoit  fi  petit  ne  grand  qui 
ne  tendiftles  mains  vers  le  foleil 
le  remerciant  de  ce  qu’il  leur  a- 
uoit  donné  leurfeigneur  naturel. 
Hz  le  meirent  en  polfellion  àleur 
mode,  &îuylyerent  vne houppe 
: a l’entour  du  chef  qui  luy  venoit 
battre  fi  auant  fur  le  front  que 
'quali  elle  luy  couuroit  la  veue.Tel- 
le  couronne  ont  accoutumé  de 
porter  les  Caciques  du  pays , &c 
telle  la  portoit  Atabalipaquad  il 
viuoit.  Ce  fait  vindrent  gens  de 
toutes  pars  au  feruice  du  Cacique 
nouueau  à fon  lîmplemandemét. 
Qui  fut  des  plus  trilles  de  la  mort 
d’Atabalipa  ce  nefutpas  Je  capi- 
taine Chilicuchima , lequel  auoit 
elle  à d emy  brullé  pour  luy:  ôc  dit 
li  toll  qu’il  lé  fceut , que  en  faueui* 
de  la  grâce  que  le  gouuerneur  a- 

uoit  faite  au  pays  de  leur  donner 
leur  vray  & droiéfririer  feigneur, 
ilpfentoitau  gouuerneur  pour  fa 
part  d’aétion  de  grâces  vne  fom-. 
me  d’or  plus  grande  qu  Ataba- 
lipa  ne  luy  auoit  liurée . Ce  iour 
mefmes  nous  vindrent  quatre 
charges  d’or,  &c  plufieurs  belles 
couppes  & hanapz.il  eil  vray  que 
quelques  iours  allant  fon  decez 
Atabalipajtuoit  commandée  que 
on  luy  apporteft  vne  ftatue  de 
berger  auec  fon  trouppeau  d’or,& 
maintes  autres  pièces  de  fingulie- 
re  valeur  • Mais  ie  ne  fcay  par  qui 
le  gouuerneur  fut  cqnfeiilé  d’en 
faire  retarder  la  venue,  affin  que 
ceux  qui  eftoiét  fur  leur  partemét 
n’y  p retend  iffent  part , i’ay  oy  di- 
re que  quand  le  nouueau  Caci  - 
que euft  entendu  fon  intentionj 

Kiy  dit  qu’il  ne  Jaifïaft  pour  cela  à 
faire  .venir  le  pafteur  & les  bre- 
bis d’or , ôc  qu  il  le  recompenfe- 
roit  bien  de  la  perte  qu’il  crai  - 
gnoit  encourir  fur  les  porcions  de 
ceux  qui  f en  aIloient,luy  promet- 
tant la  charge  de  bien  deux  cens 
L«li=  Indoys.  A quoy  le  gouuerneur 

plllus  feit  relPonce  qu’]1  yroitluy  mef- 
dufou*  me  en  en  Caftille , & tous 
darddece ux  de  fa  compagnie  aulîi,ou 

ce  de  fs t0^  0U  tarc*  *e  toutvlendroit  à bon 
c api*  compte.  Ce  qu’il  difoit  pour  met- 
uine.  tre  hors  de  ce  riche  butin , les  au- 
tres & moy,  qui  retournios  en  Ca 
flille.  Te  puis  bien  dire  que  i’ay  veu 
depuis  la  diuifion  du  butin  vn 
grand  logis  demouré  plein  de 
vaifTeile  d or , & de  diuerfes  piè- 
ces depris  incroyable,  qui  deuoiet 
a i ufle  balance  dire  parties  auflï 

bien  entre  nous  que  les  autres,  veu 
que  n’auions  moins  fait  &C  fouf- 
fert  en  la  bataille  que  ceux  qui  ont 
plus  receti  de  gain , ôc  de  falaire. 
le  ne  puis  taire  que  i’ay  veu,  ou- 
tre le  cinquiefme  du  feigneur  gou 
uerneur,  deduyttoutcequele  ca- 
pitaine fon  frere  pouoit  preten  - 
dre  de  fon  droiéfc , encores  ay  ie 
veu refter tout  rabatu,qui  faifoit 
à rabatre , plus  de  cent  quatre  vint 
mille  liurçs  d’or  ou  d’argent. 

R vous  veux  ie  aduertir 
O de  ce  que  nous  fceufmes 
par  Atabalipa,c’eft  à fa  - 
uoir  qu’il  yau’oit  vne  contrée  no  De  U 
mée  Collao,autrauers  de  laquelle contree 
paflevrie  moult  grand  riuiereq^0^ 
fait  vne  belle  ifle  anez  peuplée  de 
maifons  dont  y en  à vne  entre  au- 

très  toute  couuerte  d’or  en  for  t 
(me  de  paille  & de  chaulme, tou- 
te pauée  de  grain  d’or  tel  qu’il  eft 
fortant  delamyne.Dequoy  nous 
feirent  foy  plufieurs  Indoys  qui 
en  vindrent  en  noftre  camp , & 
apportèrent  vne  pongnée  de  ce- 
ftepaille,&  despoultres  & foliues 
d’orcome’on  nous  auoit  dit.  La 
maniéré  maniéré  de  lauer  l’or  qu’ilz  pef- 
demon*  chent  en  celle  riuiere  ainfi  que 
dcricr  nous  le  racompta  le  Cacique  ôc 
ceux  du  pays  mefme,  eft  telle  que 
ilz  ne  le  recueillent  pas  en  bateas 
qui  eft  vne  maniéré  de  bacin  à 
barbier,  & ft  ne  lelauent  pas  en 
l’eau , en  manequins  : mais  font 
vne  fofle  près  du  bord  de  la  nuie^ 
re  en  laquelle  ilz  gettent  leur  ter- 
re d’or  de  myne . Puis  auec  vne 
roue  puyfent  de  l’eau  de  la  riuie- 

fe  qui  fe  verfe  en  la  fofle,&  quand 
la  terre  leur  femble  allez  nettoyée 
tyrent  toute  l’eau  de  la  fode , 
leur  grain  d’or  demeure  à fec. 


Nous  qui  tendions  en^cres 
A Cafhlie,  le  gouuerneur  e 

liura  la  part  impérial”  gnede 
le  de  la  conquefte  d’or.  Depuis  !a^mer 
prouince  du  Femdont(nous  par-  gnoiz, 
tifmes)  lufques  à la  mer  fifmes 
deux  cens  lieues  de  terre , & du 
lieu  ou  premièrement  nous  em- 
barcafmes  en  la  mer  du  Su  luf- 
ques au  port  de  Panama  couruf- 
mes  quinze iours  entiers.  Auquel 
port  nous  fut  fait  tresbon  recueil 
non  fans  grande  admiration  de  la 
quâtité  d’or  q nous  apportios  . Là 
le  gouuerneur  Perdranas  pour- 
ucut  diligemment  à tout  ce  que 

O 

befoing  elloit  pour  ja  ve&ure 
de  For  qu  il  conuenoit  conduyre 
quatre  vint  mille  par  terre  iuf- 
ques  en  la  ville  du  nom  du  Dieu, 
laquelle  eft  alTife  fur  l’autre  mer 
du  Nort  enlaroutte  d’Efpagne, 
de  ce  port  les  ancres  leuez,feif- 
mes  voyle  vers  Fille  Efpagnolle 
ou  nous  p ri  fines  port  au  huytief- 
me  iour  en  la  cité  fainét  Domini- 
que, fondée  & lîtuée  en  la  part 
Meridionalle  de  Fille  de  là  rafref- 
chiz  de  vi ures , & de  toutes  au- 
tres proui  fions  neçelîaires  pour 
entrer  en  la  voye  d’Efpagne  tour- 
nafmes  prore  à F Eft , & la  tenant, 
Vf”f , toufiours  entre  Grec  , & le  liant 
ejl  Zjl  partafmes  cinquate  & deux  iours, 
nordejt  & fifmesniille  troiscens  cinquâ- 
te  lieues  félon  le  calcule  de  noz 
piîlotes , &c  beaucoup  plus  à mon 

adufs,en  fin  de  courfe  abordaf- 
mes  à fain&Luc de  Barameda,qui  ^rme 
eft  fiu*lariuiere  de  Guadachibie  Guada 
de  là  ayans  toufiours  la  mer  calme  rtibie. 
arriuafmes  en  la  cité  de  Sibylle  ou  sibylle. 
toutes  les  nauz  venans  des  Indes 
defchargent  leurs  marchandées 
en  la  routte  de  Me  Efpagnolle, 
nous  ne  rengeafmes  que  lesifies  Q 
Canaries,combien  qu’aucuns  tou-,  ries,âu 
chent  ou  coft  oient  les  ifles  d’Azo  trmët 
ri,&  efiongnez  de  terre  de  cinq  à iutes 
fix cens  lieues  entrafmes  en  baf -néCs~ 
fe  mérou  fuîmes  hors  de  tous  dan  i Jlesd’*, 
g ers  de  fortune  de  temps,  & fa-  A^ori- 
craifons . Caries  ventz n’exercent 
leur  furie  que  près  de  terre, comme 
vers  l’ifle  Efpagnolle  ou  près  les 
riuages  d’EfpagneJà  ou  la  mer  eft 
profonde  à merueilles.Nous  con- 
duylmes  la  meilleure  part  deno^ 

’ L'hiftoire  de  la  terre 
ftre  nauigation  au  quadrent , & 
au  foleil , îufques  à ce  que  appro- 
chafmes  tioftre  partie  habitable 
drentau ou  nous  chofifmes  lourfe  pour 
trônent  <rUyde  , ôc  vous  puis  tefmoigner 
fottT*  <luc  fe  voyage  eft  trefleur  pour 
L ’ourfe  l’infinité  des  patrons  qui  en  ont 
autre*  expérience  certaine.  Nous  prif~ 
££** mes  terre  en  U cité  de  Sibylle  le 
motane  quinziefme  iour  de  Ianuier  mil 
cinq  cens  trente  & quatre , la  ou 
nous  defichargeafines  noftre  or 
& argent  total , & fuîmes  receuiz 
en  plus  grande  admiration  de 
tousmarchantz , Florentins,  Ge- 
neuoys,  Vénitiens , &c  de  tout  le 
peuple  de  la  contrée  que  nefz  qui 
onques  y feuflent  arriuées  de  tant 
loingtain  voyage  que  ce  fuft.Cha 
cun  y accourut  pour  veoir  à loeil 
la  merueille  incroyable  de  no« 

ftre  richefle  qui  ne  pourroit  ja- 
mais emporter  foy  de  qui  nel’au- 
jroit  veue . Chacu  de  nous  charge 
de  fa  porcion  d’or  fe  retira  en  fa 
maifon  ou  nous  fufmes  re- 
cueil liz  parles  noftres 
en  telle  chere&li- 
eflequeparrai- 
fon  vous  pou- 
ez  imagi- 
ner. 

